Q=0	C=0	SS=0	LS=0	PS=0	DC=0	LC=0	SD=0	BS=3	G0=8	G1=4	G2=1	DLID=ber_Latn	BODY=A win ijerrben tasa, ad tenseḍ anda nensa.\nYou are at:Home»Inzan d wayen nnan»A win ijerrben tasa, ad tenseḍ anda nensa.\nBy youcef achouri on\t 20 février 2017 Inzan d wayen nnan\nTella yiwet n tmeṭṭut tger i tyaẓiṭ-ines timellalin, akken ad frurxent, tayaẓit tesqerqer kra n wussan frurxen yefrax ffɣen-d si tmellalin-nsen. Tayaẓiṭ tezga tbedd i warraw-is, tettḥarab fell-asen. yiwen wass tekker tmeṭṭut, tekkes-as arraw-is i tyaẓiṭ, yal yiwen tessegnit weḥd-s, ifrax weḥd-sen, tayaẓiṭ weḥd-s. iḍ-nni tayaziṭ ur tgin ara, s kra yekka yiḍ nettat, tesqaqa. tettnadi ɣef warraw-is. amɣar yekker yenna-yas i tmeṭṭut.\n– A tameṭṭut err-as arraw-is i tyaziṭ, attan meskint tezza tasa-s. tameṭṭut tugi.\nazekka-inna kan argaz yemsefham netta d mmi-s, yenna-yas:\n– A mmi ilaq ad nemɛawan ad as-nefk tamsirt i yemma-k.\n– Akken i k-yehwa a Baba,\n– Ruḥ ad truḥeḍ ɣer xwal-ik ad tenseḍ dinna, wer ma tenniḍ-as i yemma-k.\nTameddit aqcic ur d-yekcim ara s axxam, yemma-s tethewwel fell-as, ur tt-yewwi igenni wala lqaɛa. teqqar-as i wergaz-is ruḥ nadi-d ɣef mmi-tneɣ, argaz yesmuzeg, amzun akken ur yelli kra, amzun akken ur yesli kra. Tameṭṭut simal yettzid fell-as lḥal. yenṭeq wergaz ɣer tmeṭṭut-is yenna-yas:\n– Twalaḍ tura, iḍelli kan i d as-tekkseḍ arraw-is i tyaẓiṭ, tesliḍ s kra yekka yiḍ nettat tesqedlafa ɣef warraw-is, ula d nettat d tasa-is iɣef tettnadi. Ruḥ err-as arraw-is i tyaẓiṭ ad am-iniɣ anda yella mmi-m.\nTameṭṭut terra-yas arraw-is i tyaẓiṭ, tayaziṭ tuɣal tessusem, tezmeḍ-d arraw-is ɣur-s.\n– Mmi-m hatan ar xwal-is, nexdem-am tirmit-agi akken ad tjerrbeḍ ula d kemm tasa.\nTameṭṭut mi terra i tyaẓṭiṭ arraw-is tenṭeq-d s wawal-agi » A win ijerrben tasa ad tenseḍ anda i nensa«


Q=12	C=7	SS=0	LS=0	PS=0	DC=0	LC=5	SD=0	BS=2	G0=31	G1=19	G2=6	DLID=ber_Latn	BODY=DAHMAN AT ALI : TASUQILT N WEDLIS N STEPHEN HAWKING AR TEQBAYLIT. - isallen.info isallen.info\nin Sciences, Taqbaylit\nStephen Hawking, « A Brief History of Time. From Big Bang to Black Holes », Bantans Press New York, 1988.\nStephen Hawking, « Tadyant tawezzlant n wakud. Seg Big Bang ar yegḍan iberkanen ».\nTubbit n wedlis… (Tamuɣli nnaɣ ɣer Umaɣrad, isebtar 16-17).\nTamuɣli nnaɣ ɣer Umaɣrad\nYiwen wass, yiwen umussnaw mucaɛen (llan wid i d-iqqaren d Bertrand Russell) iga asarag ideg i d-yewwi awal ɣef isental yurzen tasnitrit (neɣ tasnagurt, tussna n waguren d yetran). Ihi yella yettmeslay-d ɣef wamek itezzi wakal ɣef tafukt d wamek tafukt (Iṭij) yettzayzey ɣef wammas n wegraw ameqran n yetran i wumi neqqar Tagalaksit nnaɣ. Ar taggara usarag, tekker yiwet n tmeṭṭut, d tamɣart, i d-iqqimen agemmaḍ nni n tzeqqa usarag, tenna-yas:\n– Ayen akk i d-tenniḍ, i d-tessawleḍ deg usarag agi d timucuha! Acku di tilawt, w’ur as-nefri i ddunit d taleffast, tweṭṭa? Ur telli yara d tagnunnayt am akken a t-id-teqqareḍ, yerna ters ɣef ujeɣlal n kra n yefker aẓaɛluk!\nAmsarag nni icmumeḥ-ed s tnefxa, yerra-yas-d:\n– Γef acu i yers yefker nni aẓaɛluk a tamɣart?\nTameṭṭut nni, yuẓan di laɛmeṛ, terra-yas-d diɣen:\n– Ttwaliɣ-k zun tẓewreḍ ay ilemẓi! Tzad ziɣ deg-k tiḥerci, ayendin mačči drus. Ifker agi, iniɣ ula d netta yers ɣef uzagur n yefker nniḍen i d-izgan ddaw-as, akka alammi d akessar!\nẒriɣ d akken tugett deg-neɣ nettwali ass-a d tiseḍsa tamuɣli am ta n umaɣrad, zun yuli d lbaṛj ifekran yembabben wa af’a. Maca acimi ayen nessen tura yif ugar aya ? Ansa i d-yekka umaɣrad? Sanga i la iteddu? Wissen ahat ma ila beddu? Ma yeflali-d di kra n tallit deg yezri, d acu yihi i yellan send imir nni ? D acu-tt tigmi (nature) n wakud ? Ad yesɛu taggara ?\nAmek ada, ayendin n tigrutin timaklalin iss i d-dlan deg wennar n tfizikt, ḍḥant-ed aladɣa s useqdec n wallalen imuyna d titiknulujiyin titrarin ilan ayendin n tsuraf yuẓan di tussna. Tigikana ttakent-ed tiririyin i kra n yiseteqsiyen agi yurzen timsal tidasilin n umaɣrad. Atan ad a d-yass wass ideg tiririyin agi zemrent ula d nutenti ad uɣalent d ayen ibanen, meḥsub d timbanin. Zun ma a d-tiniḍ ass-a d akken akal itezzi ɣef tafukt, neɣ d ahat d tiseḍsa am lbaṛj nni ifekran. Ger-aɣ d wass-nni, d akud, ay yebɣu yella, ad aɣ-t-id-immlen.\nSeg useggas 340 send talalit n Yasuɛ aMasiḥ (sd. Y-M), afiluẓuf agriki Arisṭutil issers-ed deg wedlis yura « Ay yerzan Igenni », sin ifukal iseḥḥan i d-yeskanayen d akken akal ila talɣa tagnunnayt am takurt, mačči d aleffas, meḥsub ur iweṭṭ’ara. Di tazzwara iger tamawt d akken yalma a d-ḍrun wafsaxen n tziri, ttilin-d imir a yekk wakal ger tafukt d tziri. Imir nni, tili yerra wakal sufella n tziri tezga tettban-ed d timdewweṛt, werǧin i tt-nettwali d tamaɣudt. Ihi ayagi ur yezmir a d-yili akken i t-nettwali ḥaca ma yella wakal, d imibrin am takurt, d agnunnay di talɣa-s. Acku lemmer akal ila talɣa uḍebsi aleffas, yili ad yeg tili ɣef tjumma ufella n tziri a ad aɣ-d-ittbanen tkwal temmuẓẓel yerna s talɣa taglayant, am tin n tmellalt. Ḥaca ma d ay tella tadyant n wefsax n tziri tettili-d kan imir a tezg tafukt swaswa s deffir n wammas uḍebsi yagi. Aya izmer a d-yeḍru, maca yiwet n tikkelt i wagar n yigimen t-tikkal. Aya di tama, deg tama nniḍen, Arisṭutil d imadmawen n tallit nni t-teglest, gren diɣ tamawt d akken deg icalan n yegriken ttafen-d abrid nsen s yetri asfaylu, i d-yemmalen tanilla ugafa, yettban-asen-d d addayan ugar nnig ugemmaḍ, deg temnaḍin i d-yezgan deg wenẓul a i d-yettban deg temnaḍin ugafa. Imi itri asfaylu yezga-d nnig usfaylu ugafa, amannay deg wesfaylu ugafa a t-iẓer nnig uqerru-s kan, ma d win yellan deg temnaḍt usebges, a t-iwali yettelwiwic ɣef yiri ugemmaḍ. Almend n tmeẓla n imekwan (neɣ ulfuten), imḍulla (imbanen) ideg i k-d-ittban yetri asfaylu imir a t-id-tessikdeḍ si Maṣer neɣ si Tegrikt, Arisṭutil iḥseb-ed s temwaẓt tiseɣlit n wakal ad tili azal di tamiwin n ṛebɛa miyya yigimen (400 000) inurar. Ur nessin ara s tiseddi azal i d as-gan i teɣzi n wennar deg tallit nni, maca ncukk d akken tegda azal n snat tmeyyatin (200) n lmitrat (imitren). Ayagi yesseflalay-ed d akken adawan agi n Arisṭutil (80 000 km) ifal nnig wazal-is, akken i t-nessen ass-a, s sin imuren (40 000 km). Igriken sneflen-d maḍi ttbut (afakul) wis tlata iss i d-beggnen belli akal d imdewweṛ : Ma ur yelli d agnunnay, acimi yihi iɣerruba i d-iteddun ar lmerṣa (s asagen), ṭṭillin-d deg ugemmaḍ s tqacuct-nsen di tazzwara, syen ɣers simmal a d-ttaẓen, sekkud tettban-ed ciṭ ciṭ temṣukt nsen taddayant d wamek a d-iḍher uɣarrabu nni i d-iteddun s timmad-is.


Q=0	C=0	SS=0	LS=0	PS=0	DC=0	LC=0	SD=0	BS=1	G0=1	G1=1	G2=1	DLID=ber_Latn	BODY=Deg ukatar n umcawer ɣef usenfar n useggem n tmendawt, Asqamu Unnig n Timmuzɣa yuzen iwellihen-is i d-yellan s ubrid n tira i tesqamut n yimazzagen yettukelfen sɣur Aselway n Tegduda akken ad d-ssufɣen aḍris yemtawan.\nAsqamu Unnig n Timmuzɣa, yesterḥeb s tarrayt-a timttekkit ɣas ma yefka-d iwellihen-is deg wayen kan yerzan tigawt-is s tmuɣli ɣer uẓar n umezruy d tmetti i yezdin meṛṛa izzayriyen akked tdukli n Uɣlan umi tettak lǧehd tuggta yellan deg-s.\nAsqamu Unnig n Timmuzɣa, yettwali areṣṣi n tmaziɣt di tmendawt anamek-is d tiririt n wazal i uzref ikecmen deg umezruy yerzan asekfel s tidet n tgemmi i aɣ-d-yessawalen ad nsenned ɣer umezruy-nneɣ aqbur, s zzux ara nerr azal i yineḍruyen n uzbu d unadi ɣef tlelli di tmurt n Lezzayer yellan seg zik d annar n umennuɣ ɣef tlelli.\nSeg tama-nniḍen iwellihen n Usqamu Unnig n Timmuzɣa rzan aɛiwed n tbadut i wayen i d-yeskanayen attekki n tmurt-nneɣ i d-yettwabedren deg uḍris n tezwart (amezruy d trakalt), aya ad d-yili s uqader n umenzay n tigda tamendawant i d-yemalen dakken Tamazaiɣt d tarkizt n Uɣlan ɣer tama n Tneslemt d tutlayt Taɛrabt. I useḥbiber ɣef umenzay-agi n tigda, yewwi-d ad d-tili tlalit s wudem amaynut n Usqamu Unnig n Timmuzɣa.\nDi taggara, Ilmend n uḥraz n tsutwin i d-iteddun seg tfexxatin yerzan amennuɣ n tmagit, meḥyaf d tririt di ṭṭerf akked yinaw n karuh, ilmend daɣen n usebɛed n tutlayin tiɣelnawin ɣef umǧadel i d-yettilin gar wat tsertit, Asqamu Unnig n Timmuzɣa isuter areṣṣi n tmaziɣt di tmendawt s talɣa anda ur yezmir ḥed ad tt-yekkes ilmend n kra n useggem ara d-yilin deg yimal.\nDi tmurt uεekki Djamal Benaouf


Q=0	C=0	SS=0	LS=0	PS=0	DC=0	LC=0	SD=0	BS=0	G0=15	G1=11	G2=4	DLID=ber_Latn	BODY= 1 Timothy 3 Kabyle: NT\nBible > Kabyle: NT > 1 Timothy 3\n1?-țideț mi qqaṛen : « ma yella win yebɣan ad yuɣal d amdebbeṛ di tejmaɛt d ayen yelhan i gețmenni ». 2Lameɛna amdebbeṛ di tejmaɛt ur ilaq ara ad afen deg-s lɣaci wayen ara s-d-ssukksen, ilaq ad yesɛu yiwet n tmeṭṭut kan, ad yili d win iḥekkmen deg iman-is, d aɛeqli, d win iteddun s ṣṣwab. Ilaq ad yili d win yesṭerḥiben deg wexxam-is, d win izemren ad isselmed awal n Ṛebbi ; 3ur yețțili ara d asekṛan neɣ d amčaqlal meɛna ad yili d aḥnin d imhenni. Ur ilaq ara ad iḥemmel idrimen ; 4ilaq daɣen ad yissin amek ara idebbeṛ ɣef wexxam-is, arraw-is ad ilin d wid yețțaɣen awal yerna a t-țqadaṛen. 5Axaṭer ma yella walebɛaḍ ur yezmir ara ad idebbeṛ ɣef wexxam is, amek ara idebbeṛ di tejmaɛt n Sidi Ṛebbi ? 6Amdebbeṛ di tejmaɛt ur ilaq ara ad yili d ajdid di liman di Ɛisa Lmasiḥ, m'ulac a t-yekcem zzux, aț-țedṛu yid-es akken tedṛa d Cciṭan. f+ 7Ilaq ula d wid ur numin ara s Ɛisa Lmasiḥ a d-cehden fell-as s lxiṛ ur țțafen ara deg-s wayen ara s-d ssukksen, iwakken ur iɣelli ara di tecṛektin n Cciṭan.\n8Iqeddacen n tejmaɛt daɣen ilaq ad sɛun leqdeṛ, ad ilin d irgazen iteṭṭfen deg awal-nsen, ad xḍun i tissit n ccṛab akk-d rrbeḥ n lexdeɛ. 9Ilaq ad ḥerzen s wul yeṣfan lbaḍna n liman i d-yețwakecfen. 10Ilaq ula d nutni ad țwajeṛben di leqdic-nsen, m'ur ufin ara ayen ara sen-d-ssukksen imiren zemren ad qedcen di tejmaɛt. 11Ula ț-țiqeddacin n tejmaɛt ilaq ad sɛunt lḥeṛma, ur țmeslayent ara cceṛ ɣef wiyaḍ, ad ilint ț-țiɛeqliyin, ț-țid i ɣef yella lețkal ɣef kullec. 12Iqeddacen n tejmaɛt ilaq ad sɛun yiwet n tmeṭṭut kan yerna ad ḍebbṛen ɣef yexxamen-nsen d warraw-nsen akken ilaq. 13Axaṭer wid iqeddcen ɣef tejmaɛt akken ilaq, ad yali leqdeṛ-nsen ad nnernin di liman yerna ad sɛun lețkal d ameqqran di Ɛisa Lmasiḥ.\n14Uriɣ-ak-n meṛṛa annect-agi ɣas akken ssarameɣ a n-aseɣ ɣuṛ-ek, 15iwakken ma ɛeṭṭleɣ ur n-usiɣ ara aț-țissineḍ amek i glaq aț-țedduḍ deg wexxam n Sidi Ṛebbi i gellan ț-țajmaɛt n Ṛebbi yeddren. Tajmaɛt-agi, ț-țigejdit i ɣef ters tideț.\n16S tideț acḥal meqqṛet lbaḍna n Lmasiḥ yellan d sebba n liman-nneɣ : win akken i d-yusan s ṣṣifa n wemdan, i ɣef d-icehhed Ṛṛuḥ iqedsen, tɛeǧǧbent deg-s lmalayekkat, yețwabecceṛ i leǧnas, umnen yis di ddunit meṛṛa, yețwarfed s tmanegt tameqqrant ɣer igenwan.


Q=7	C=5	SS=1	LS=0	PS=1	DC=1	LC=0	SD=0	BS=5	G0=36	G1=13	G2=3	DLID=ber_Latn	BODY=D acu i s-d-yettheyyi akka udabu i Tmurt n Yeqbayliyen? - Tamurt | Isallen n tmurt\nHome Ulac D acu i s-d-yettheyyi akka udabu i Tmurt n Yeqbayliyen?\nD acu i s-d-yettheyyi akka udabu i Tmurt n Yeqbayliyen?\nSmana-a taneggarut, Tamurt n Yeqbayliyen tezga tettuɣal-d ɣef yilsawen n wat udabu. Ssefhamen-d isenfaren i s-d-heyyan. Aɣlif n teɣdemt yenna-k sya ar yunyu i d-iteddun takurmut neɣ leḥbes meqqren nezzeh, ara yawin nnig n wagim (1000) imeḥbas, ad yili yuli deg tama n Wed Γir, sdat n temdint n Leqṣer deg Bgayet. Ma d iǧadarmiyen mmeslayen-d ɣef uɣawas-nsen n tuɣalin ɣer Tmurt n Yeqbayliyen, segmi tt-ffɣen deg 2002-nni, asmi akken i yenɣan nnig n 120 d Aqbayli. Iḍelli nnan belli sya ar taggara n useggas 2010, adabu ad yekfu lebni n 29 n lkaẓirnat deg temnaṭ kan n Tizi Wezzu, i yiman-is. Aya d tazwara kan. Iswi-nsen ad ssiwḍen ad sbedden yiwet n lkaẓirna deg yal taɣiwant. Tura, εlaḥsab n wawal-nsen, iǧadarmiyen llan ala deg 45% seg Tmurt. Rnu ɣer waya, ad d-ččaren Tamurt s ṣṣenf nniḍen n yiǧadarmiyen i izemren i kra yellan, i d-yeɣra ɣer GIGN n Fransa. Akka tura, llant ala 09 n trebbuyaε deg-sent bdant lxedma deg Tmurt n Yeqbayliyen.\nDeg lawan anda Tamurt mazal tettettru ilmeẓyen i s-nɣan, i s-εeyyben, tettraju melmi ara sen-d-yuɣal uzref-nsen, wid yenɣan ad xellṣen, tettraju ad d-yeḍru wayen d-tessuter, adabu yefren ad s-yernu taɣuzi i udeddic, i wakken ur iḥellu ara i lebda. Γer-s, at Tmurt n Yeqbayliyen yakk d irebraben, d at tmegraḍ, d imukar neɣ d imdanen iɣef ur yessefk ad yeqmec yiwen tiṭ-is. Dɣa ɣef aya i yettṣerrif idrimen n Lpiṭrul d wid i d-iḥawec seg tebzert ala deg iṣenfaren n teɣlist (taɣlist-is netta, mačči tin n Yeqbayliyen). Daya kan i tuklal Tmurt n Yeqbayliyen: d leḥbus d lkaẓirnat. D wa i d lxir i s-yuɣalen i tmurt-nni i d-yefkan 2/3 seg umelyun d uzgen n yimeɣrasen (900 000) ilmend n timunnent n Lezzayer. Waneg isenfaren nniḍen, d timnaḍin nniḍen kan i ten-yuklalen. Abrid ameqran n tkeryas Asamar-Amalu yezgel biεmada Tamurt n Yeqbayliyen. At tedrimt yebɣan ad xedmen deg Tmurt n Yeqbayliyen, xellqen-asen-d iɣeblan i wakken ad sseftin tadrimt-nsen anda nniḍen.\nAss-a Iqbayliyen uɣalen almi ttemyennan deg ugara-sen “tamurt-a ur tesseččay ara aɣrum”, seg lḥif i ten-yenɣan. I wakken ad d-afen axeddim yessefk-asen ad d-ffɣen seg Tmurt-nsen. Mačči ala aɣrum i s ulac deg Tmurt-nsen. Kra yellan ixuṣṣ-itt. Ma yuḍen yiwen yessefk-as ad yelḥu aṭas, alma qrib ad yemmet sumek ad yemlil d umjjay, dɣa fiḥel ameslay ɣef wallalen n sbiṭarat. Iberdan yakk n Lezzayer ttwaxedmen, wid n Tmurt n Yeqbayliyen mazal ččuren d tifawtin d yimdunen. Ma yebɣa yiwen ad d-yexdem kra n lkaɣeḍ yessefk-as ad yelḥu aṭas daɣen i wakken ad yaweḍ ɣer wemkan, yerna ad ssizilen deg-s alma yendem yakk deg wayen akken i yegmen ad t-yexdem. Ayen iɣer iεedda yiwen ad yaf tiwwura nedlent. Yiwen ur yufi iman-is. Wid ur nessaweḍ ara ad zegren lebḥer, ttnuɣen deg yiman-nsen. Dɣa Tamurt n Yeqbayliyen d tamezwarut, tusa-d ɣef tqacuct n tmura anda tuget timenɣiwt n yiman.\nAss-a Tamurt n Yeqbayliyen kra yellan ixuṣṣ-itt. Ur txuṣṣ ara ala deg tissit d lehyuf, ini-d kan, llan s tuget. Ur txuṣṣ ara deg leḥbus d ibaraǧen n lεesker d yiǧadarmiyen. Dɣa anda i terriḍ ad ten-tafeḍ, ad s-tiniḍ d lεesker-nni n umnekcam arumi deg lgirra-nni n 54. Yerna d acu i d lxilaf yellan ger lεesker n Fransa n yimir-nni d win n Lezzayer n tura? I sin qqaren-d “aql-aɣ da i wakken ad nesḥirbeb ɣef teɣlist n yimezdaɣ”.. Ma d tilawt d ayen nniḍen..Wissen ihi d acu i d-yettheyyi akka udabu i Tmurt n Yeqbayliyen?\nPrevious articleIǧadarmiyen εewwlen-as-d i Tmurt n Yeqbayliyen\nNext articleTagnit i deg tettidir tmurt\nhamid ait slimane 22 Dujember 2018\tAt\t11h11\nass-a adabbu yestufa-d i tmurt n leqbaeyl acku ur yeggri ara win ara yεassen fel-as? ikaraben yellan din uγalne xemtent, naγ fken afus. amusu n laεrac yemmut. yeqqimed le MAK , macca it yettanγen d leqbayel s timad nsen.melmi ara d neffeγ si yir targit? asteqsi aten deg unar. nettraǧǧu lejweb sγur leqbayel ma mazal -iten!\nhamid ait slimane 22 Yennayer 2010\tAt\t20h08\nZwawi Raziq 22 Dujember 2018\tAt\t11h11\nAyen ira udabu amesbaṭli n Lezzayer iheyyit-id i tmurt n Yeqbayliyen ….ma d nekkni as-n-ini: Aɛbaṛ n Timanit yeffeɣ, izen yewweḍ ɣer idurad d tuddar d iẓuɣar d temdinin. Akken ibɣu yiɣzif yiḍ d ulaqrar ad yali wass.\nTimani i Tmurt n Yiqbayliyen, d wa kan id asenfar n weqbayli n tidet!\nZwawi Raziq 23 Yennayer 2010\tAt\t9h39\nbaouz 22 Dujember 2018\tAt\t11h11\nQuel police caractère pour écrire en tamazight latin dans votre site ?\nEt comment l’installer sur ordinateur ?\nAreẓqi At Ḥemmuc 22 Dujember 2018\tAt\t11h26\nAzul a Baouz\nIlaq a tesbeddeḍ anasiw neɣ aklavyi n teqvaylit di tmacint-ik i wakken a tizmireḍ a taruḍ di yal amḍiq mači kan deg wesmel agi. Tzemreḍ a t-tafeḍ di http://www.imyura.net ukessar maḍi. A d-nessegzu daɣen tiɣawsiwin-a dagi.\nwinn n'da 22 Dujember 2018\tAt\t11h11\nam akken anect aggi yukk ur tenezzrara,ihhi adabu n’tmurt si timunent netta iedawen-is d’ leqvail.ihhi as aggi ur yelli elxir ar anarjju s’ghures,yegwuradd kkan anexemel iy ghalen negh iwakken addejbu tafat fellagh.haca s timanit it ezmer att af tmurt iman-is.\nbaouz 23 Yennayer 2010\tAt\t15h01\nAreẓqi At Ḥemmuc 23 Yennayer 2010\tAt\t16h11\nwinn n'da 23 Yennayer 2010\tAt\t17h25\nd’acu mazal tura,armi ula d’igherbazen iggurdan la qeflen yiwen,yiwen.seya ar kra isgwasen ad naf tamurt leqbail teccur haca s’yemgharen.leqella tenzdught,l’qella l’xudma,l’qella usurddi iggebgha udabu,ig gan lihala yaggi.ad yesser rebbi tamedit daya.\nwinn n'da 26 Yennayer 2010\tAt\t19h34


Q=13	C=13	SS=0	LS=0	PS=0	DC=0	LC=0	SD=0	BS=1	G0=17	G1=7	G2=2	DLID=ber_Latn	BODY=Aqbayli di Wehran > Imyura > Askasi-Débat\nIḥulfan-is yakk yettarra-ten γer daxel n wul-is i yebγan ad ifelleq. Yeẓra weḥrur-agi lemmer ad yeldi imi-s ad yeččar d izan, ihi yessusem, yetthuzzu kan deg uqerru-s, yettara-d deg nnhati, ur yufi abrid i temsal s wayes i yettwet, anda yerra d aεewwiq: deg lxedma, deg uγerbaz, di ttawil usiweḍ neγ deg berra s umata. D laεwej si mkul tama; yir ccγel, yir ameslay, yir ṣṣwab. Tudert-agi tucmit, tuqbiḥt I d-yettmagar weqbayli di temnaṭ n Wehran teqqel ẓẓayet mačči d kra γef tayet-is, tettruẓu afud-is cwiṭ cwiṭ. Dayen i t-yeğğan yettagad γef twacult-is d warraw-is, ladγa tiqcicin. Tessaweḍ-it teswiεt-agi ad iẓeyyer mliḥ fell-asent. Yettwaxneq, εerqqent-as meskin!\nTarwiḥt-is tettwaγ, tεetteb, tεebba ayen umu ur tezmir. Anda imuqel, d aγilif, ula d lqahwa, ur yettaf lbenna i wayen ara isew.\nD ayen i t-yessawaḍen ad yeṭṭef abrid yettawin γer tiddukla n imaziγen Numidya, anida ara yaf widak yettaken azal ameqqran i wawal n tnaṣlit icebḥen, zeddigen yettaččaren tiṭ d wul d lferḥ d usirem: ‘’ ddaw webrid, nnig webrid, ad nuγal alamma d abrid’’.\nYettwaks-ed seg tesγunt Tafukt , uṭṭun wis 3 . Tuber 2003\nAzul a Weltma-tneγ Nadya. Nekkini d winna akken iγef tewwtem "difandi" ( ttwagedleγ) γur-wen ula deg imagraden yerzan amennuγ γef tmaziγt-agi i la d-teqqareḍ akka! Yella wanzi-nni i yeqqaren " Yewwet-iyi urumi (WAΣRAB), ccetkaγ-as i gma-s"! neγ mačči akka a lalla Nadya (B)?! A wi yufan ur d-yettutlay ara wemdan γef lbaṭel d meḥyaf n wiyaḍ, skud ula d netta i ixeddem-it! Ayagi d asmekti kan, mačči d tuḥsift a lalla Nadya (B)! Γas ma yettγaḍ cwiṭ miḥyaf ladγa ma yekka-d seg "YEMYURA" i kem-yecban! Afud igerrzen a lalla Nadya.\n"Ssusmen widen iwalan\nAmzun la ttrağun talwit\nYuγal lḥess d aγ-yenγan\nIcuba lweḥc n targit\nNettkukru wid nemyussan\nΓas am nekkni i yedderγel" At Mangellat\nAḥlil fel-am a lalla Nadya! Nnan-am-d: "diri-t", tḍefreḍ akken!!!\nTamawt: Amagrad-agi n lalla Nadya, terram-t-id di sin imukan ( d astwilleh kan)\nAṭlas n At Wemsed (atlasnatwemsed@yahoo.fr


Q=14	C=0	SS=0	LS=0	PS=14	DC=0	LC=0	SD=0	BS=0	G0=6	G1=2	G2=1	DLID=ber_Latn	BODY=Elmundo tura x ubandu n Tmaziɣt i yeksi Munir Lḥeddadi | Le RIFAIN\nElmundo tura x ubandu n Tmaziɣt i yeksi Munir Lḥeddadi\nMunir Lḥeddadi, Arifi ig ittiraren aked Sevilla irebḥen kuntṛa i Inter Milan di lliga Tawrappawit s 3 n iɣulen ɣer 2. Di ficta i di ttuɣa kessin imiraren ibanduten n tmurt-nnsen. Ixḍar mmis n Arrif, Lḥeddadi ad yeksi banu n Tmaziɣt. Brahim Afellay ra d netta tuɣa yegg-itt zegga tuɣa ittirar aked Barcelona.\nAṭṭas n Ispunya ttuɣa ttmesqsan x marka n ubanu i yeksi Munir. S uya Elmundo teks-idd ijjen uneqqis d ameẓẓyan, tura-t EFE. Tefsar dag-s amezruy n ubandu n Tmaziɣt d ikuluren i dag-s.


Q=5	C=0	SS=0	LS=5	PS=0	DC=0	LC=0	SD=0	BS=3	G0=105	G1=94	G2=62	DLID=ber_Latn	BODY=taftilt [licensed for non-commercial use only] / Taṣehyunit – Ur yelli wemgaru - ur telli talwit\nTaṣehyunit – Ur yelli wemgaru - ur telli talwit\n11 Yebrir, 2010\n* Amgaru: ṭṭrad\nLbenyan n yiwen n weɣlif (ministère) ihudden deg Ɣezza\nTaluft yellan gar Yifalesṭiniyen ed Isṛayil, neγ gar tmura taεṛabin s umata ed Isṛayil, d tin ay yeskecmen terẓeg deg wakk assaγen igraγlanen (relations internationales) s umata, imi 60 n yiseggasen aya seg wasmi ay yeddren Wegmuḍ (Ccerq) Alemmas deg wemgaru (ṭṭrad) yegguman ad yens. Amgaru-a yenker γef ljal n yiwet n tneγtust (résolution) tamesbaṭlit n Yeγlanen Yeddukklen (Nations Unies), d tin ay yekksen akal s tḥeqranin i weγref (cceεb) s lekmal-nnes ; d amgaru ay inekren, daγen γef ljal n yiwet n tesnakta (idéologie) yekkaten i lfayda n yiwen kan n werbaε (Udayen) s ussehres (asteεmeṛ) n wakal n wiyaḍ : d taṣehyunit.\nSγur Amar Djerrad\nYelha, deg tazwara, ad d-nesmekti cwiṭ n umezruy ay εerḍen Yiṣehyuniyen ad t-ffren γef medden akk, imi amezruy-a ur yemṣada ed tesnakta-nsen (idéologie) :\nUdayen seg zik ay zedγen γer tama n Waεṛaben ed Yinselmen, yerna seg zik ay msefhamen yid-sen akken igerrez. Inselmen dima llan ttḥuddun Udayen, bitt Aεṛaben llan ttwalin-ten dima d aγref (cceεb) « uqrib » (neγ « d arraw n leεmum »), ladγa imi llan aṭas n Wudayen ay yeddren deg tmura taεṛabin neγ tinselmin. Udayen, am Yinselmen, yekka fell-asen lbaṭel-nni aberkan n tmenγiwt, deg tallit n Tenmudag (Croisades) akked tallit n Reconquista (asmi ay d-ttwaẓẓεen Yinselmen ed Wudayen seg Spenyul).\nIhi, lkeṛh ed cceḥna ay d-ttinin ass-a sεan-ten Waεṛaben γef Wudayen kkan-d seg lbaṭel aberkan ay tessukkuy Isṛayil γef Yifalesṭiniyen sdeffir ma tekkes-asen akal-nsen, yerna aṭas n medden ay yettun d Tuṛuft ay iεerḍen ad tessenger Udayen, ur d Aεṛaben. Ula deg tallit n Wemgaru Amaḍlan (guerre mondiale) wis Sin, d Aεṛaben ed Yiteṛkiyen ay yellan tteffren Udayen akken ad ten-ttaṭṭafen Yinaziyen. I wakken ad « hennin » seg Wudayen, Uṛufiyen (s webrid n Yebriṭaniyen) qedcen akked kra n Wudayen akken ad ten-awyen, « ad ten-szedγen » deg Falesṭin asmi ara yeγli Umenkud (Empire) aεetmani.\nS waya, Uṛufiyen ed Yimarikaniyen snulfan-d Awanak (ddula) n tkellax (Isṛayil) γef wakal yellan d ayla n yiwen n weγref (cceεb) (Ifalesṭiniyen), deg tallit aydeg aneggaru-a yella seddaw n uzaglu abriṭani, sakkin uwyen-d γer Uwanak-a Udayen seg wakk timura n umaḍal, ladγa seg wid ay d-imenεen seg Uhulukust, i wakken ad zedγen deg wemkan n yineṣliyen n Falesṭin. D acu kan, aya yessaγ-d, deg tama-nni, yiwet n tmes ay yegguman ad tens, yerna s kra n tifrat ara d-ibanen, ur tezmir ad d-teqqel γer tidet imi taṣehyunit ad as-tessexreb iberdan s yisem n « tesnakta (idéologie) tasertit, taγelnaẓrit (nationaliste) ay yekkaten i lmend n ussebded n wammas aṛuḥani (centre spirituel), n tmurt neγ n Uwanak (ddula) ara zedγen Wudayen akken ad asen-d-yeqqel wemkan-nsen ay sṛuḥen seg tallit taqburt ; d tasnakta umi tekfa lḥeqq Tbibelt (Bible) ay as-isemman i tmurt-nni « Eretz Israel [Akal n Isṛayil]» neγ « akal ay iṛeggem Ṛebbi i weγref (cceεb) uday ».\nS waya, cceṛ akk ay d-yekkan seg ccwal-a n Wegmuḍ (Ccerq) Alemmas iẓuran-nnes d taṣehyunit ay yettwabnan γef llsas n « ad awyeγ kullec » neγ « ur k-id-yettṣaḥ wacemma », d tikli n Isṛayil wukud beddent tmura tutrimin (tiγerbiyin) s tidderγelt yerna war akukru.\nI wakken ad kfen lḥeqq i tikli-a-nsen, Iṣehyuniyen (ed yimeddukkal-nsen n Utaram [lγerb]) sseqdacen tarbaεt tameqrant n tuddsiwin (organisation), n « waggagen (intellectuels) n sserbis » ed yimenzag (ignorants) yettarran iman-nsen fehmen i wakken ad ssiwḍen γer yeswan-nsen ed ad skecmen ssem n tmuγli-nsen deg leεqul n medden : seg tama, kkaten i wakken ad rren medden ttḥulfun i yiman-nsen ḍelmen γef wayen ay asen-yeḍran i Wudayen ; seg tama niḍen, kkaten daγen ad beddlen amezruy ; kkaten i wakken ad beddlen tamuγli n medden γef wayen la iḍerrun yal ass deg taluft gar Isṛayil ed Yifalesṭiniyen ; qeddcen daγen iwakken ad ssigden medden ed yinabaḍen (lḥukumat) s tesnaraft (dictature) neγ s wid ay ikeṛhen udayen, i wakken ad ḥettmen ad ddun ed Isṛayil neγ ad ssusmen ; am wakken ay kkaten akken ad cemmten timura am Iṛan, Surya, Ssudan, Pakistan ed waṭas n tiyaḍ.\nTuẓẓɛa n Yifalesṭiniyen deg 1948 seg wakal ay yeqqlen d Isṛayil\nTuddsa (organisation) taṣehyunit tameqrant akk deg-sent d AIPAC. Tuddsa-a tesεa ameṣruf n 45 n yimelyunen n yidulaṛen, yerna d nettat ay d alubi uday ameqran akk, deg Yiwunak Yeddukklen, ay yekkaten i lmend n Isṛayil. Alubi-a iqeddec i wakken ad teqqim tdukli tasudast (stratégique) gar Isṛayil ed Yiwunak Yeddukklen i lmend n weḍman n « tudert n Isṛayil ». Adeg-nnes n Internet yenna-d : « AIPAC d tuddsa n ulubi ay yesεan tazrirt (influence) tameqrant akk deg wenrar n tsertit tabeṛṛanit n [Yiwunak Yeddukklen] ». Yerna tesεa timussniwin ijehden mliḥ akked yimaslaḍen (membres) n Congress amarikani.\nAkk ussisen (lmejhudat) ay gant tmura n umaḍal (ula d wid n tmura taεṛabin) ur ssawḍen ad frun taluft n Falesṭin γef ljal n taγert n yiγef n yemḍebbren isṛayiliyen akken ma llan. Ula d Iγlanen Yeddukklen (Nations Unies) ssukken 65 n tneγtusin (résolutions) i lmend n taẓirt (condamnation) n tuccmitin ay tga Isṛayil, maca tineγtusin-a akk ur d-glint s kra, imi mazal-itent ar ass-a rsent deg « rrif ».\nYuγ lḥal, mi ara nezzi γer deffir ed ad nẓer d acu ay d-yettwaḥeṛṛen ar ass-a, ad naf 18-nni n yiseggasen n « ukala (processus) n talwit » ssawḍen kan γer uḍegger n tleffuγin (lbumbat) n ufusfuṛ amellal γef Γezza, lebni n weγrab n lkeṛh i lmend n beḍḍu n wakal n Falesṭin, assugget n tehras (colonies) deg wakal afalesṭini s ussuffeγ ed tuẓẓεa n Yifalesṭiniyen seg wakal ed yexxamen-nsen, yerna, imi aḥkim ur nesεi aḥkim ur yettagad lεaṛ, ass-a Isṛayiliyen la kkaten akken ad skecmen imukan imqeddsen n Yinselmen γer tgemmi (patrimoine) … tudayt ! S waya, iban ur zmirent ad d-ilint lemcawṛat akked wexṣim aydeg ur yelli laman neγ akked yemḥaddiyen yettbeddilen am tata neγ yeddan (seg tazwara) akked Isṛayil, am Yiwunak Yeddukklen.\nImḍebbren ed yimazunen (envoyés) utrimen (iγerbiyen) ay d-irezzun γef Wegmuḍ (Ccerq) Alemmas akken ad d-afen tifrat i taluft-a, ttnadin kan ad tt-id-afen s ccuruḍ n Isṛayil, yerna taneggarut-a tettnadi kan tifrat ara yeffγen γef yeswan ed yimenzayen (buts) n tṣehyunit ; s waya, ussisen (lmejhudat) n wutrimen i wakken ad d-afen tifrat deg temsalt-a d tamezgunt kan aydeg la tturaren, yerna d alubi aṣehyuni ay la ijebbden lexyuḍ. D acu-tt tifrat ara d-yekken seg yiṣehyuniyen mi ara nẓer Ariel Sharon, deg yiwen n umitin (meeting) n ukabar n Tsomet, n uyeffus ameḍḍarfu (AFP, 15 Nwembeṛ, 1998) yenna-d : « Akken ma nella yessekf ad newliwel, ad nazzel ed ad neṭṭef anect ay nezmer n tγalltin i wakken ad nessemγer tihras (colonies), acku akk ayen ara d-nḥeṛṛ ass-a ad yeqqim nneγ. Akk ayen ur nettawey s yiγil ad yeqqel nsen ». D acu-tt tifrat ara d-yilin mi ara nwali Sharon-nni s timmad-nnes, daγen, yenna-as i Shimon Peres, deg 3 Tubeṛ 2001 : « Yal tikkelt aydeg ara neg kra, tettiniḍ-iyi-d Marikan ad teg aya neγ aya. Bγiγ ad ak-iniγ yiwet n tγawsa ibanen mliḥ : γas ur ttagad seg lḥeṛs n Yimarikaniyen γef Isṛayil. Nekni s Wudayen, neḥkem Marikan, yerna Imarikaniyen ẓran aya ».\nS waya ara aγ-d-tban s tidet tazmert n yilubiyen iṣehyuniyen ay yezgan ukin, ur γefflen, i wakken ad sseddun inabaḍen (lḥukumat) n tmura tutrimin (tiγerbiyin) akken ay asen-yehwa i nitni ! Deg udeg n « Résistons à la désinformation [Ad nebded deg wudem n uḍellel]», Eva tenna-d : « Akk isertayen (politiciens) tteteḥḥin i ulubi aṣehyuni akken ad asen-yeg lemzeyyat, imi aneggaru-a yesεa idrimen yerna yeḥkem ttawilat n yisalan, yerna yesεa tazmert ula i wakken ad d-yessebded ed ad yesseγli inabaḍen (lḥukumat) ». Deg temsalt-a, Eva « tessemγar acerrig » imi ay d-tessuffeγ yiwen n umagrad d aγezfan isem-nnes « Tthamayeγ imi ay yessehres (yesteεmeṛ) Fṛansa yerna yessenfel-itt i webrid ». S waya, ur d-yeqqim ula d cwiṭ n webruy n ussirem neγ n laman. Tifrat deg temsalt tafalesṭinit tettγimi-d d azbu (résistance) ay mazal llan yidisen ifalesṭiniyen ay d-yeggaren fell-as tiγri, yerna amezruy yessken-d amek d nitni ay yesεan lḥeqq ; s waya, ula ay nga s tmucuha-nni ay aγ-d-ḥekkun yemnukdanen-imharsanen (impérialistes-colonialistes) imi ay netḥeqq azbu ala γer rrbeḥ ara yessiweḍ !\nTimucuha ay yessedday Utaram (lγerb) kecment deg tsertit-nni n « sin n lmizanat, sin n lkilat », d tin aydeg ttetten ed wuccen, ttrun ed umeksa ; d tin aydeg bedden γer yidis n yiwet n tesnakta (idéologie) ay yugi ṣṣwab, ay yugi umezruy, yerna ssebba ay d-ufan nettat d « laman n Isṛayil », maca lbaṭel-a akk ur d-yegli s wacemma n lfayda, wanag yessaweḍ kan tiγawsiwin γer webrid ireglen. D acu-tt tifrat niḍen ara izemren ad tili menγir azbu (résistance) ? Yuγ lḥal, ass-a, amaḍal akk atan la yettwali amek tarbaεt-a n yemkariyen (mercenaires) ed yiserraben (bandits) [iṣehyuniyen] ṭṭfen Udayen akk d imeṛhan [ya ad ddun akked tṣehyunit, ya ad ten-ssigden s « cceṛ » ay izemren ad ten-iḥaz ma ur ddin yid-sen], yerna aya akk i wakken ad ssiwḍen ad ḥekmen amaḍal ; i lmend n waya, iṣehyuniyen sseqdacen, war akukru neγ assetḥi, tidyanin-nni n Uhulukust, akken ad qennεen medden ad asen-kfen lḥeqq γef lbaṭel ay la ttgen deg Falesṭin.\nObama deg yiwet n temlilit n ulubi uday n AIPAC\nD acu kan, kra n tiddukliwin tudayin hatan wacu ay d-ttinint : « Abdad-nneγ γer yidis n weγref afalesṭini ur yelli s tin kan n temsetlelt (solidarité), wanag la ntteg aya i wakken ad d-nessukkes ula d iman-nneγ s yisem n umezruy ed tnettit (identité) ay bγan ad ten-sefḍen yiṣehyuniyen ». Ihi amek ara nebγu tifrat niḍen mi ara nsel i temḍebbert tamarikanit tessumur-d (proposer) tuqqla γer lemcawṛat « war ccuruḍ », anamek-nnes war ma ḥebsen Yisṛayiliyen lebni n tehras ed tukksa n wakal i Yifalesṭiniyen (akken ay tebγa Isṛayil), deg wakud aydeg timetti tagraγlant (communauté internationale), yerna tamezwarut n Marikan, tenna-d « akemmel n lebni n tehras deg wakal n Yifalesṭiniyen yeffeγ i lqanun », « acku aya yergel abrid i wemtawa (accord) n talwit ».\nD acu n laman ay zemren medden ad t-sεun deg kra n unabaḍ (lḥukuma) mi ara nwali yiwet seg temḍebbrin-nnes tuwey-d « tikli » yemgerraden γef tin n Uselway-nnes ? Asmi ay d-txebber Isṛayil s lebni n yexxamen udayen imaynuten deg Lquds Tagmuḍant (tacerqit), timḍebbert-nni, zuna, terfa, yerna tenna-d aya « d ayen ay d-yesskanayen taγawsa n dyiri deg wamek ay tettwali Isṛayil assaγen-nnes akked Marikan ». Dγa, s wawal-a, nezmer ad nefhem timḍebbert-a ur tezzim γef Isṛayil imi ay la tettaṭṭaf akal n Yifalesṭiniyen, wanag imi ay fernen Yisṛayiliyen taswiεt-nni aydeg d-tenna nettat « yessekf ad d-qqlent lemcawṛat tirusridin » i wakken ula d nitni ad d-inin atni ad kemmlen lebni n yexxamen i Wudayen deg wakal afalesṭini.\nMa d Kouchner, nennum neẓẓar-it ittett-it nnif yerna ineṭṭeq-d dindin mi ara terzu temsalt leṣlaḥ n Isṛayil, s wawalen yecban « imrigen [leslaḥat] n Ḥizbullah d ugur ay d-ibedden deg webrid n tuqqla γer lemcawṛat gar Isṛayil ed Surya » neγ « lemmer ur d Ḥizbullah, ‘ad yifsuṣ ugar γef Isṛayil ed Surya ad mqarabent » neγ daγen « tagnit deg Iṛan tezmer ad tessiweḍ kra n yemḍebbren iṛaniyen γer ukemmel deg tikli-nsen tuzligt, yerna aya d amihi [danger], ladγa imi Ḥizbullah yesεa imrigen yerna zemrent ad d-ilint tedyanin yessendamen, icemten arma ay d ayen », atg. Ass-a, hatan la d-yekkat deg Tseqqamut n Ṛebεa (quartette) ! S waya, d ayen ibanen tifrat n temsalt tafalesṭinit ur tezmir ad d-tekk seg Utaram-a (lγerb) « yettwarzen », γas ma kra n yemdanen deg-s sεan s tidet lebγi akken ad tefru ! Amek ara namen ass-a, Ataram la yettnadi s lḥir tifrat n taluft tisṛayilit-tafalesṭinit « s tazzla », yili ugar n wezgen n lqern aya seg wasmi ay la ittenneḍ kan amrar i wedrar ? Γef wakken d-tenna Catherine Ashton, timḍebbert n tdiplumatit n Tdukli Tuṛufit, « Neḥwaj amtawa (accord) n talwit ara d-yekken s lemcawṛat, yerna d win ay yessekfen ad d-yili s tγawla, imir-a ».\nYuγ lḥal, ass-a iban-d yiwen n leḥsab d ameqran deg wenrar aserti-aserdasi (politico-militaire) deg Wegmuḍ (Ccerq) Alemmas, d win ay iceγben mliḥ Ataram (lγerb), yerna d aya ay t-yejjan la yettazzal i wakken ad d-yaf tifrat « taneggarut » i taluft-a. Aya d ljehd-nni ameqran ay teqqel tesεa-t Iṛan deg tama-a, d ayen ayγef ur bnin, ladγa imi tamurt-a teqqel tetturar deg « tqaεet n yimeqranen », imi ay tesnerna mliḥ tamguri-nnes taserdasit (industrie militaire) n temḥaddit, am wakken ay tesnerna anrar-nnes n wafud aγsi aγarim (énergie nucléaire civile), d anrar ayγef la sseddayen wutrimen (iγerbiyen) ddiεaya tebγa Iṛan ad t-tesseqdec ula d wemgaru (ṭṭrad). Yuγ lḥal, annerni n Iṛan d ayen ay ten-yessagden, ladγa imi tamurt-a tekka 30 n yiseggasen seddaw tergult (embargo), am wakken ay tekka 8 n yiseggasen tettnaγ amgaru ed Lεiraq, deg tallit aydeg Utrimen llan ttεawanen Ṣaddam ! Γef waya ay walan Wutrimen iman-nsen terra-ten tmara ad ssewliwlen akk ttawilat-nsen i wakken ur ttajjan Iṛan ad asen-tesseεreq tikli n weḥkam-nsen deg tama-a aydeg llan lerbaḥ, yerna ḥwajen-tt i tdamsa-nsen, d tama aydeg Isṛayil ssersen-tt d « taεessast », yerna tenfeε-iten din, deg kullec. Isṛayil, seg tama-nni, tuki mliḥ s dduṛ-nnes deg tama-a, dγa γef waya ay tettfaṛas, tettkemmil lbaṭel-nnes aberkan n tṣehyunit war ma tquder leqwanen igraγlanen, yerna tezga tettgalla, tettales ar ad tkemmel tiytiwin-nnes akken ay as-yehwa i nettat, war ma tugad yiwen.\nLeḥsab-a amaynut d win wuγur d-sennden yidisan niḍen, d tarbaεt umi semman « agrir n wezbu (camp de la résistance) » (aydeg, nnig n Iṛan, tella Surya, Lubnan ed Ḥamas afalesṭini), d idisan ay iεerreḍ Utaram (lγerb) ad ten-yebḍu gar-asen s lḥemlat-nnes n ddiεayat. Ata wacu ay d-yenna Joe Biden deg yinaw-nnes (discours), deg tesdawit n Tel-Aviv : « Amihi (danger) ameqran akk yekka-d seg Iṛan ay la iceqqren (défier) timetti tagraγlant (communauté internationale) imi ay tebγa ad tesεu imrigen aγsiyen (armes nucléaires) yerna tettεawan Ḥizbullah ». Deg wayen yerzan anmahal (ambassadeur) amarikani amaynut deg Surya, Biden yenna-d : « La nessejhad assaγen-nneγ idiplumatiyen akked Surya, maca mazal neldey taṭṭiwin-nneγ, nettqaraε Surya i wakken ur tetteddu tikli ara iḍerrun laman n Isṛayil ed tama-a s umata ». S waya, nezmer ad nefhem tikli n Yimarikaniyen ay la yekkaten akken ad εezlen Iṛan γef tmura niḍen ; ladγa imi ay teqqel tneggarut-a d tamurt ijehden deg Wegmuḍ (Ccerq) Alemmas, yerna yeqqel ur tezmir ad d-tili tifrat i wuguren n tama-a war ma teckem Iṛan d tacrikt.\nYuγ lḥal, ay asen-d-yeqqimen i Wutrimen (iγerbiyen) netta d aqbal kan n tidet deg wenrar, d ayen ara ten-yejjen ad d-bdun lemcawṛat timaynutin ara yettwabnun γef llsas azedgan. Maca lemmer ad beddlen wutrimen (iγerbiyen) tikli-nsen am wakka, aya ur itteffeγ γef yiṣehyuniyen ay mazal werεad uwḍen γer wakk iswan-nsen (buts). S waya, iṣehyuniyen ad sqedcen akk ttawilat yellan gar yifassen-nsen akken ad kemmlen ad ilin, γas ma yella aya iḥettem fell-asen ad d-snekren imgura (ṭṭradat) imaynuten ara nnaγen wutrimen deg umur-nsen. Deg tidet, adabu aṣehyuni yufa-d iman-nnes, taggara-a, deg tegnit iweεṛen, ladγa imi deg yiseggasen-a ineggura, la ixeṣṣer akk imenγiyen-nnes, γas akken utrimen la t-ttεawanen war ccuruḍ.\nLexṣara n Yisṛayiliyen nezmer ad tt-nẓer deg wakk ayen la ttgen taggara-a. Xeṣren imenγi-nsen ed Yifalesṭiyen [deg Γezza], am wakken ay xeṣren imenγi ed Lubnan ed Surya, yerna ur ssawḍen ad ḥebsen tazrirt (influence) n Iṛan ; tban-asen-d daγen, ass-a, taluft niḍen akked Tteṛk, am wakken simal la irennu yettimγur ucerrig gar Isṛayil ed tmura niḍen n umaḍal. Tikkelt-a, taṣehyunit tesseqdec akk ttawilat-nnes n weḥṛas (ti’hila, taxeddaεt, tikerkas, assiged) s usseqdec n Utaram (Lγerb), i wakken ad tesseknu ṣṣef-a n tmura ay yeddan ed Iṛan, maca ur tessaweḍ γer wacemma.\nIsṛayiliyen ed Wutrimen εerḍen ad εezlen Lubnan γef Surya akken ad mmγen γef Ḥizbullah ed ad t-sseγlin. Σerḍen ad εezlen Surya asmi ay tettwathem s tmenγiwt n Ḥariri. Σerḍen ad d-snekren ccwal sdaxel n Iṛan, am wakken ay εerḍen ad rren tamsalt n waγsi (nucléaire) n Iṛan d tin ara d-yeglun s ”umihi (danger)” i umaḍal akk, yerna ad d-afen ssebba s waya, i wakken ad rnun ad tt-εaqben, maca aya akk ur asen-yecci. Nnig tedyanin-a akk, rnan zzuzren tileffuγin (lbumbat) d timzerṭeṭṭit γef Γezza, d ayen ay d-yeglan s tmattant n 1400 n medden, am wakken ay gezmen akk tilisa γer wakal-a akken ad slaẓen imezdaγen-nsen, d targult (blocus) aydeg d-wtent aṭas n tuddsiwin tirnabaḍin (organisations non gouvernementales). Deg wakud aydeg igerdan n Γezza la ttmettaten seg lexṣaṣ n wucci ed yisafaren, Isṛayil la tettkemmil timenγiwin-nnes s usseqdec n yipaspuṛen n tmura ”timeddukal”, am wakken iserdasen-nnes mazal-iten la neγγen deg yimeγnasen (militants) n talwit ed yineγmasen (imesjeṛnanen), mazal la tthuddun ixammen n yifalesṭiniyen, yerna mazal la ttaklen γef leqwanen igraγlanen ed tneγtusin (résolutions) n Yeγlanen Yeddukklen (Nations Unies). Ma d aṛabul n Goldstone d win ay ten-yesbehdlen, yerna ur ẓrin amek ara as-gen akken ad t-ṛbun. Yuγ lḥal, taṣehyunit, ussan-a, la tettek γef tegnit iweεṛen akk deg umezruy-nnes, ladγa imi ay tewḥel deg tegnit ur neffiγ akk fell-as: ”ur yelli wemgaru, ur telli talwit”.\nYuγ lḥal, lemmer ad tili talwit, aya ad yesseḍεef tizemmar n yigen (armée) isṛayili, deg wakud aydeg lemmer ad d-yili wemgaru (ṭṭrad) deg tegnit-a aydeg tejhed Iṛan ed tmura ay d-isennden γer-s, Isṛayil tezmer ad tessenger iman-nnes s ufus-nnes, ladγa imi ula d timura taεṛabin neγ tinselmin zemrent ad kemmlent ad senndent γer ṣṣef-nni n Iṛan. Ass-a, ula d ”taqubbet-nnes n wuzzal” (amgaru n tnefsit) teqqel Isṛayil ur tezmir ad tt-tesseqdec i lmend n ussehres (colonisation), imi ur tezmir ad tkemmel ad tettemmeγ γef wiyaḍ war ma tettuεaqeb. Ass-a, ula d Isṛayiliyen qqlen ttcikkin deg tsertiyin-nsen yerna la ttḥulfun ula d wid-nni ay yellan bedden s idisan-nsen zik, ass-a qqlen ur ten-ḥemmlen. Yuγ lḥal, bdan la d-ttarran s lexbar wid-nni ay ten-yettεawanen, llan ttgen aya imi kan ay ten-ttagaden neγ, s tin n telγast (hypocrisie), yerna llan ula d wid ay ten-iεawnen, zik, s tin n kaṛuh n Wudayen, am wid ay yebγan ad tili Isṛayil asen-ffγen Wudayen seg Tuṛuft ed ”ad hennin” seg-sen.\nTi d kra n tukkisin seg wayen ay d-yessuffeγ Usudu (Institut) n Unadi ”Reut Institute” n Tel-Aviv deg yiwen n uṛabul ay yekfa i unabaḍ (lḥukuma) n Netanyahu: ”Isṛayil la tettqabal yiwet n lḥemla tagraγlant aydeg la as-ttekksen lḥeqq, yerna la kkaten akken ad tt-εezlen ...”; ”Acemmet n Isṛayil d win yekkaten akken ad yenkeṛ lḥeqq-nnes akken ad tili, yerna yekkat amek ara tt-id-yessken d tamurt n ussehres (colonisation) ay la yettgen tiγawsiwin icuban tid n Yinaziyen, n apartheid neγ n temsirit [racisme]”. Aṛabul-a iwet-d ladγa deg ”tmeskanin (timesbaniyin) mgal yigensasen (représentants) isṛayiliyen deg tesdawiyin tibeṛṛaniyin neγ deg yisariren (stades), tiγra ay la d-ggaren kra i lmend n uγanzu n wayen ay la d-tetteg Isṛayil, neγ daγen ”leqdic n kra i lmend n weḥbas ed ucaṛeε n yemḍebbren isṛayiliyen”. Aṛabul-a d win ay d-iwten deg uẓeḍḍa agraγlan n yemdanen, n tiddukliwin ed tuddsiwin tirnabaḍin (organisation non gouvernemtales) ay la yekkaten i wakken ad d-sseknen Isṛayil d ”Awanak irmeggi (Etat voyou) yerna ad nekṛen azref-nnes akken ad tili”. Seg wakken ay as-εerqen yiberdan i Isṛayil arma, ula d yiwen n umazzag (spécialiste) deg umezruy aserdasi, apṛufisur Karlfeld, yenna-d deg terga tisṛayilit tis 7 : ”Isṛayil tesεa tiwinas (timeyyatin) n yiγfawen aγsiyen (têtes nulcéiares) ed tmeẓdiyin ay izemren ad sbeεden akkin i Roma ed tmunaγ tuṛufiyin niḍen, yerna, war ccek, ma yella anabaḍ isṛayili ad iḥulfu atenti ad γlint tlisa n Isṛayil, nezmer ad nhudd amaḍal s lekmal-nnes!”.\nYuγ lḥal, taṣehyunit ur tzemmer ad tkemmel ad tili ma yella yefra ccwal deg Wegmuḍ (Ccerq) Alemmas aydeg taṣehyunit taneṣlit tella tekkat i wakken ad d-tesnulfun « Awanak (ddula) uday » deg Falesṭin. D acu kan, ass-a, imi taṣehyunit la tekkat akken ”ad teḥkem” amaḍal (s ussekcem n widak-nnes γer yiduba, ladγa deg tmura tutrimin [tiγerbiyin] ed usseqdec n yilubiyen udayen ijehden), iban akk tifratin ara d-yettussumren (proposées) i taluft n Falesṭin werjin ad rebḥent, imi tifrat d taγawsa ara as-yeγzen aẓekka i tesnakta-a (idéologie) ay yettwabnan γef tuṭṭfa n wakal n wiyaḍ, yerna ma tella-d talwit, anamek-nnes akk tuddsiwin-nni (organisations) tiṣehyuniyin ay la iqeddcen deg Utaram (lγerb) ad ifak ccγel-nsent.\nIhi, tuṭṭfa n wakal ed ussewseε n tlisa n Isṛayil ur zmiren ad d-ilin war ma yella wemgaru (ṭṭrad) yezgan, yerna deg wemgaru-a, dima d Udayen ay yessekf ad ilin jehden; i lmend n waya, yessekf ad kemmlen ad d-ttinigen Wudayen γer Falesṭin i wakken ad yettwaḍmen ljehd-a, dγa d aya ayyes ara d-afen ssebba i wakken ad rnun ad ṭṭfen ugar n wakal, imi Udayen-nni iminigen yessekf ad ten-szedγen. Dγa, taṣehyunit ara inadin ”ad teḥkem” amaḍal ur tzemmer ad tili war taṣehyunit ara iḥekmen Isṛayil. S waya, d ayen ibanen ad yagi Netanyahu ad yaγ awal n Marikan i wakken ad yeḥbes lebni n yexxamen ay werjin yeḥbis seg wasmi ay d-yebda, 42 n yiseggasen aya. Deg wayen yerzan aḥkam n umaḍal, γrem ayen ay d-yenna Begin (ay yuwyen Arraz n Nobel n talwit): ”Iri-nneγ (race) d iri n yemḍebbren. Nekni d iyucen (dieux) deg umaḍal-a. Nekni nemgerrad γef yiran yellan ddaw-atneγ akken ay mgerraden nitni γef yibeεεac ... Yuγ lḥal, iran niḍen cban lewsex n yemdanen. Dγa lmektub-nneγ nekni netta d aḥkam n yiran-a yellan ddaw-atneγ”. Ma deg wayen assekcem n yiṣehyuniyen deg yiduba, D. Strauss-Kahn yenṣeḥ Udayen, yenna-asen: ”Ttwaliγ yessekf γef yal Uday yellan deg lγerba, yerna ula deg Fṛansa, ad iεawen Isṛayil akken yezmer. Yagi γef waya ay yelha mi ara ṭṭfen Wudayen imukan isertiyen”.\nD acu kan, Freeman, ay mazal yettxemmim s tlelli, yenna-d: ”Tikli n ulubi isṛayili tuweḍ arma ay d alqaε n lεaṛ ed taccmutit, yerna tesseqdac acemmet mgal medden, ttbeddilen awal n medden, ttbeddilen s tmeεmada ikaramen (dossiers), snulfuyen-d tikerkas yerna sεuẓẓugen γef tidet. Iswi n ulubi-a netta d aḥkam n tsertit s usseqdec n wezref n uveto, dγa widak-nnes ttalasen ad agin amdan ara d-yettusemman i kra n wemkan aserti imi kan ur iwufeq llsisan n tmuγliwin-nsen, yerna ttagin lḥeqq aserti ara d-yekken seg umeyyez n ṣṣwab, am wakken ay regglen abrid i wakk leṛyuy n Yimarikaniyen neγ n unabaḍ (lḥukuma) amarikani ma mgerraden ed wayen bγan nitni”.\nMaca deg tallit-a ayγef la tettek tṣehyunit taggara-a, teqqel ur tezmir i snat n tγawsiwin: tamezwarut, ur tezmir ad teg amgaru (ṭṭrad) aydeg d nettat ara yilin tejhed; tis snat, ur tezmir ad d-tessiweḍ iminigen am zik. Imi ay llant tmura ijehden ay yeqqlen ttqabalent-t Isṛayil, yerna yemmut yinig n Wudayen γer tmurt-a, ur d Isṛayil kan ara yagaden γef tillin-nnes, wanag ula d tuddsiwin-nni (organisations) tiṣehyuniyin ayγef tettkel akken ad teḥkem amaḍal, ugadent γef uzekka-nsent.\nIhi, imi d Iṛan ay d ssebba n tegnit-a tamaynut, taṣehyunit tger-itt-id d iswi-nnes amezwaru ara tesseγli. William A. Cook, d apṛufisur yerna d ameskar (auteur) n yiwen n wedlis γef tsertit n Bush deg Wegmuḍ (Ccerq) Alemmas (Tracking Deception: Busḥs Mideast Policy), yenna-d: ”Ass-a iban, ṛṛay n tsertit ay d-uwyen Yiwunak Yeddukklen akked Iṛan, akked weẓdam γef tmurt-a d ayen ara yilin deg leṣlaḥ n Isṛayil, yerna d imdanen-nni ay aγ-yezzuγren γer uxeṣṣar-nni n wemgaru (ṭṭrad) n Lεiraq ay la yettdemmiren, ass-a, akken ad nawey daγen abrid-a akked Iṛan - Podhoretz, Wurmser, Perle, Feith, Kristol, Kagan, Krauthammer, Abrams ed wiyaḍ ... iḍan-nni n wemgaru ay yettaznen arraw ed yessi-s n medden γer yimenγi, war ma γaḍen-tent, wid-nni ay yeqqimen sdeffir n yiselkimen-nsen (ordinateurs), sseddayen smendagen deg tmes yerna zzuγuren medden ay werjin ssnen γer tmattant”.\nMa deg wayen yerzan Aεṛaben, γas ma yella « fernen abrid n talwit », maca Isṛayil tqubel-iten ala s wemgaru, yerna γef waya ay yessekf ad beddlen s tγawla tikli-nsen , yerna taγawsa tamezwarut ay yessekf ad tt-gen nettat d asteεṛef s tizzelgi n tikli-nsen, sakkin, yessekf ad d-awyen tikli taweεṛant ugar akked Isṛayil, d tin aydeg yessekf ad skecmen leḥsab-a amaynut n ljehd n Iṛan ed ad faṛsen seg-s, ladγa imi ass-a, tfuk targit-nni aydeg llan medden ttxemmimen Isṛayil ur tezmir ad tettwarnu. Ass-a, ”agrir n wezbu (camp de résistance)” yesεa tizemmar ayyes yezmer ad d-yerr tiyita i Isṛayil, yerna zemrent tmura-nnes ad ddukklent gar-asent akken ad qablent iṣehyuniyen ed ad d-kecfent iswan-nsen uffiren. Yessekf daγen γef Waεṛaben ad faṛsen seg tegnit-a, ladγa imi ay tebda tmetti tagraγlant (communauté internationale) tseεεu tamuγli tamaynut γef tlufa n Wegmuḍ (Ccerq) Alemmas. Tallit-a n umezruy ur yessekf ad tt-zeglen Waεṛaben, imi ay tezmer ad teffeγ fell-asen. Dγa, deg wayen yerzan Falesṭin, zemren seg imir-a ad xemmen γef wamek ara msefhamen gar-asen ad zdin iγallen-nsen i wakken ad as-rẓen ifadden i Isṛayil ed wid ay tt-yettεawanen, yerna ad ḥettmen ineggura-a ad ḥeṛsen Isṛayiliyen ugar; ma d leqdic-nni n wallus n uṣeggem n ”Temγunt (Ligue) Taεṛabt” (ay werjin tessaweḍ ad teg kra, seg wasmi ay d-tettussebded, deg 1945), zemren ad t-jjen i sakkin. Yessekf daγen γef Waεṛaben ad nadin γef wamek ara rẓen ifadden i yexṣimen-nsen s wejbad n yiman-nsen seg lemcawṛat n ”talwit”, ladγa imi ti, akken d-rran s tamawt akk medden, ur yelli deg-sent laman. Lemcawṛat tineggura akk ay d-yettussumren (proposées), γas qeblen-tent (am yal tikkelt) Waεṛaben, maca ”γzan-asent” Yisṛayiliyen tasraft [imi ay d-nnan ad kemmlen lebni n yexxamen i Wudayen]. Aεṛaben yessekf ad εawnen yerna ad skecmen Iṛan deg tikli-nsen n tririt n tyita, yerna yessekf ad xemmen γef wamek ara qqnen nnfeε udmis (intérêts économiques) n Yiwunak Yeddukklen ed kra n tmura n Tuṛuft deg tama-a γer ferru n wugur afalesṭini.\nLibya, ay yegguman ad teknu sdat n tukksiwin n sser n Yiwunak Yeddukklen ed Sswis, teṭṭef arma ay rrant aḍar tmura-a, yerna aya yuwey-d lfayda, γas Ilibiyen i yiman-nsen ay llan. Ihi, ma qedcent tmura taεṛabin s wemεiwen gar-asent, zemrent ad d-gent ugar n waya s waṭas. Yuγ lḥal, abdad ay yebded yemḍebber alibi γef wawal-nnes d ṣṣwab, yerna ala d wid ay iqebblen ddell ay yettwalin aya d tisselbi ! Yerna lemmer ad sdukklen Waεṛaben iγallen-nsen akken ad qablen Isṛayil, amaḍal ala afham ara yefhem d ta ay d tikli tawḥidt ay yessekfen i lmend n weḥbas n ussemγer n tlisa n yiṣehyuniyen s lbaṭel akked wemgaru (ṭṭrad). Aselway n J-Street (d alubi uday amaynut yellan mgal AIPAC, yerna yebded akked Obama deg tmuγli-nnes γef Wegmuḍ [Ccerq] Alemmas) yenna-d: ”Leqdicat n wenbac ay la tetteg Isṛayil tesswaγay yes-sen lemcawṛat, yerna tettarra Iwunak Yeddukklen d tamurt ur nesεi awal γer tmura aydeg yella nnfeε d ameqran i laman n Marikan”.\nYella daγen ulubi niḍen ay yebdan la d-yesskanay ur yebγi ad ttwazanen yiserdasen γer yemgura (ṭṭradat) imaynuten ara d-yeglun kan s uxeṣṣar. Wa d igen (armée) amarikani.\nLemmer ad sqedcent tmura taεṛabin tizemmar-nsent n tdamsa, n tedrimt akked tsertit mgal adabu aṣehyuni (s webrid n temḥaddit deg tlisa n lqanun), tiγawsiwin ad beddlent seg llsas deg Wegmuḍ (Ccerq) Alemmas. Timura taεṛabin (ay yesεan dduṛ alemmas deg ferru n taluft-a) yessekf fell-asent ad steεṛfent ma bγant tifrat akked tṣehyunit, ad ddukklent akked ”wegrir n wezbu (camp de la résistance)” i wakken ad smeγren tizemmar-nsen ed ad hennin seg tugdi-a takellaxt ay ttagaden timura tutrimin (tiγerbiyin). Deg tidet, yif-it ma yella udabu ad yeddu deg lebγi n weγref-nnes (cceεb) deg temsal n uḥuddu n tmurt, wala ad yettkel γef kra n tmurt tabeṛṛanit ”tamḥaddit”, ay yettbeddilen am tata, yerna d tin ara t-ixedεen melmi tufa tagnit i waya. Deg wayen ay aγ-yerzan, ferru n wugur afalesṭini d tamsalt yesεan azal ameqran, yerna lemmer Aεṛaben ad fernen ṛṛay-a [n uddukkel ed uqabel n yexṣimen war akukru], taluft tisṛayilit-tafalesṭinit, ed taluft tisṛayilit-taεṛabt ad frunt i lebda, yerna taṣehyunit ad temmet qbel lawan, war ma tessaweḍ γer yeswan-nnes: ad teγli akken ay γlin akk yiduba imesbaṭliyen ay d-yennulfan deg umezruy n wemdan.\nDeg yiwet n tdiwennit ay iga Frank Barat deg tesγunt tamarikanit Counterpunch n 6 Yunyu , tella-d tuttra-a: ”... Tettxemmimeḍ fad ay tfud Isṛayil imenγi yezmer ad tt-yessiweḍ γer nnger-nnes ?”; dγa yerra-d Noam Chomsky: ”D timerwin (dizaines) n yiseggasen aya seg wasmi ay d-uriγ wid-nni umi ttinin ”imεiwnen” n Isṛayil d wid ay la tt-yettεawanen, deg tidet, i wakken ad tkemmel ad tefsed, ur tseεεu imenzayen, yerna, war ccek, aya ad tt-yessiweḍ γer wengar-nnes. Daγen, aṭas n yiseggasen aya seg wasmi ay ttxemmimeγ imi ay tefren Isṛayil ad tkemmel ad tessemγar akal-nnes aγerya ad ttnadi γef laman (seg wasmi ay tugi Isṛayil assumer n Sadat i lmend n wemtawa [accord] n talwit ummid deg 1971) d ayen ara tt-yessiwḍen γer wengar”.\nAfɣul (caricature) ɣef tsertit ay d-tetta\nYiwet n tezrawt (étude) ay tga CIA tekcef-d deg 20 n yiseggasen ay d-itteddun ”ad temmet takti-nni n tifrat [n taluft tafalesṭinit] s sin n Yiwunak [ddulat – yiwen d afalesṭini, wayeḍ d uday], yerna ad d-tban takti n tifrat n yiwen kan n Uwanak [aydeg ara ddren Yifalesṭiniyen ed Wudayen deg yiwet kan n tmurt]”. Tazrawt-a tekcef-d ad d-qqlen yezruzaγ (réfugiés) ifalesṭiniyen γer tmurt-nsen, yerna, deg 15 n yiseggasen ay d-itteddun, ad ffγen sin n yimelyunen n Yisṛayiliyen seg Falesṭin. ”Yagi, llan ugar n 500.000 n Yisṛayiliyen ay yesεan ipaspuṛen imarikaniyen” ay d-yenna ubugaṭu Franklin Lamb, yerna yenna-d wid ur nesεi apaspuṛ-a ttren-t yagi akken ad ten-id-iṣaḥ. Lamb yerna-d daγen: ”Ttxemmimeγ amezruy ad yesseγli, ass-a neγ azekka, leqdic-a n ussehres (colonisation)”. Ad nfak amagrad-nneγ s wawal-a n Theodor Herzl, ay ttwalin d baba-s n tṣehyunit, d awal ay d-yeddan deg uṛabul ay yura i yiwen isem-nnes Daniel, aydeg ay iga ifadden i Wudayen ad inigen γer Isṛayil, yenna-as: ”Uday yelhan, a Daniel, d win yebγan ad yeqqel γer tmurt-nnes ay yesṛuḥ, yerna ad yales ad yemlil ed waytmaten-nnes yemfuzraεen deg tmura yemgerraden. D acu kan, ad ak-iniγ tidet, Uday am wa yessekf ad iẓer ur d lemzeyya ara yeg i waytmaten-nnes asmi ara asen-yerr akal-nsen aqbur. Yerna lemmer, yiwen wass, ad qqlen Wudayen γer din, azekka-nni kan ad gren tamawt ur ten-crikent aṭas n tγawsiwin. Yuγ lḥal, aṭas n leqrun aya seg wasmi ay kfan iẓuran deg tmura-nsen timaynuten, sṛuḥen taneṣlit-nsen tudayt, mgerraden gar-asen, yerna cwiṭ-nni n wemcabi ay ten-icerken yekka-d kan seg weḥṛas ay ttwaḥeṛsen deg yal amkan”. (Yettwabder-d deg Petite Histoire des Juifs n Jérôme ed Jean Tharaud.)\nTasuqilt sγur Omar Mouffok (www.imedyazen.com)\nTaγbalut : Le Quotidien d'Oran, 11 Yebrir, 2010\nAcrak s Ṛebbi (sɣur Yusuf Qaradawi)


Q=12	C=0	SS=0	LS=0	PS=12	DC=0	LC=0	SD=0	BS=0	G0=6	G1=2	G2=2	DLID=ber_Latn	BODY=Tnayen n idlisen s Tmaziɣt iggur ad d-ffɣen di ladas | Le RIFAIN\nDeg ussan-a i d-ittasen, iggur ad d-yeffeɣ ij n usuɣel d amaynu ɣer Tmaziɣt. Asuɣel-a ibedd x-as Ɛebdelmajid Ben Ḥemmadi, ig ixeddmen deg yiger n uselmed, mamec netta ɛawed d amrezzu deg yiger n usuɣel.\nTamezgunt-a tamaynut yura-tt « Térence Afer», i ttuɣa yellan d ijjen umari d Maziɣ d ameqqran i ttuɣa ittarin s Tlatinit. Ɛebdelmajid, yexḍar-as i tmezgunt-a tanita isem n « amcum », mamec i ila s-izwar isturjem ijjen tmezgunt d tamezwarut n Afer beɛda qqaren-as « taḍegg°alt » i d-yefsar azzɣat.\nZeg ij n uɣezdis-nniḍen, deg ussan-a i d-igguren, iggur ad issufeɣ Ḥasan Benɛaqiya ijjen udlis d amaynu qqaren-as « Amawal Arifi n usuɣel ». Adlis-a i yeksin jar ibeḥrar-nnes ca n 1000 n tesniwin. Min ɣa iɛemmren ijjen lxawi i ttuɣa yellan deg yiger-a.


Q=0	C=0	SS=0	LS=0	PS=0	DC=0	LC=0	SD=0	BS=3	G0=0	G1=0	G2=0	DLID=ber_Latn	BODY=Tanegga - LEZZAYER\nAsamas, 28 Wamber 2021 14:55\nAsamas, 28 Wamber 2021 14:03\nLEZZAYER TAMANAɣT - Igmaḍ uɛḍilen n tefranin tidiganin, yettwasuddsen ass n ssebt, ad d-ttunefken deg umalas-agi, di laɛḍil n ad d-banen yigmaḍ unṣiben mi ara yekfu wakud n icetkiyen am wakken yella deg usaḍuf n uselḥu n tefranin, id-iwekked uselway Udabu Aɣelnaw Amzarug n Tefranin, Mohamed Charfi.\nAsamas, 28 Wamber 2021 09:38\nTifranin tidiganin : aktamur aɣelnaw n utekki deg tɣiwanin yewweḍ ɣer 35,97% mi medlent tnariyin n wedɣar\nAsiḍyas, 27 Wamber 2021 23:36\nLezzayer Tamaneɣt- Aktamur aɣelnaw n utekki deg tefranin tidiganin n tɣiwanin (isquma iɣerfanen n tɣiwanin) yewweḍ ɣer ɣef tis 20:00 mi medlent tnariyin n wedɣar id yenna ass n ssebt uselway n Udabu Aɣelnaw Amzarug n Tefranin, Mohamed Charfi.\nAbeddu n ufray n tuɣac deg tɣiwanin aydeg ur yettwasseɣzef wakud n udɣar\nAsiḍyas, 27 Wamber 2021 21:36\nZZAYER TAMANEƔT – Tebda temhelt n ufray n tuɣac n tefranin tinɣiwanin d tid n twilayt n wass n usiḍyas deg tɣiwanin aydeg yettwasseɣzef ara wakud n udɣar.\nTifranin tidiganin : aktamur aɣelnaw n utekki deg tɣiwanin yewweḍ ɣer 24,27% ɣef tis 16:00\nAsiḍyas, 27 Wamber 2021 18:57\nLezzayer Tamaneɣt- Aktamur aɣelnaw n utekki deg tefranin tidiganin n tɣiwanin (isquma iɣerfanen n tɣiwanin) yewweḍ ɣer 24,27% ɣef tis 16:00 id yenna ass n ssebt uselway n Udabu Aɣelnaw Amzarug n Tefranin, Mohamed Charfi.\nTifranin tidiganin : aktamur aɣelnaw n utekki deg tɣiwanin yewweḍ ɣer 13,30% ɣef tis 13:00\nAsiḍyas, 27 Wamber 2021 16:51\nLezzayer Tamaneɣt- Aktamur aɣelnaw n utekki deg tefranin tidiganin n tɣiwanin (isquma iɣerfanen n tɣiwanin) yewweḍ ɣer 13,30% ɣef 13:00 ; id yenna ass n ssebt uselway n Udabu Aɣelnaw Amzarug n Tefranin, Mohamed Charfi.\nTifranin tidiganin : aktamur aɣelnaw n utekki yewweḍ ɣer 4,12% ɣef tis 10:00\nAsiḍyas, 27 Wamber 2021 14:08\nLezzayer Tamaneɣt- Aktamur aɣelnaw n utekki deg tefranin tidiganin (isquma iɣerfanen n tɣiwanin d twilayin) yewweḍ ɣer 4,12% ɣef 10:00 ; id yenna ass n ssebt uselway n Udabu Aɣelnaw Amzarug n Tefranin, Mohamed Charfi.\nTifranin tidiganin d takkayt taneggarut i tmeṣkiwt n uwanak atrar\nAsiḍyas, 27 Wamber 2021 12:55\nZZAYER TAMANEƔT – Iwekked-d uselway n tegduda, Abdelmadjid Tebboune, ass n usiḍyas deg Zzayer Tamaneɣt, dakken tifranin tidiganin d nitenti ay d « takkayt taneggarut i tmeṣkiwt n uwanak atrar » s udraw n warraw-nnes.


Q=0	C=0	SS=0	LS=0	PS=0	DC=0	LC=0	SD=0	BS=2	G0=0	G1=0	G2=0	DLID=ber_Latn	BODY=Yefka-d yiwen n uremmaɣ iman-nnes i yiduba iserdasanen deg Tmenɣest – aɣlif n temḥaddit\nYeffeɣ-d ass n : Akras, 14 Fuṛaṛ 2018 13:17 Ɣran-t : 0 n tikkal\nLDZAYER TAMANEƔT, 13 Fuṛaṛ 2018 – Yefka-d yiwen n uremmaɣ iman-nnes i yiduba iserdasanen n Tmenɣest yernu yuwey-d yid-s abeckid n ṣṣenf n Kalachnikov, ɣef wakken ay d-yenna, ass n ttlata, yiwen n welɣu n weɣlif n temḥaddit taɣelnawt.\n« Deg ukatar n yimenɣi mgal tremɣa yernu s wussisen yezgan ay ttgen yiɣallen n Tredsa Taɣelnawt Taɣerfant, yefka-d yiwen n uremmaɣ iman-nnes, ass n 12 Fuṛaṛ 2018, i yiduba iserdasanen n Temnaḍt Taserdasant Tis 6 n Tmenɣest, yernu yella ɣer-s ubeckiḍ-amiṭrayut n ṣṣenf n Kalachnikov d useččaṛ yeččuṛen d rrṣaṣ. Wa d E. Zemma yettwassnen s yisem n Abou Rokia, ɣef wakken ay d-yenna weɣbalu-a.\n« Igmaḍ-a ay d-yellan deg wenrar ttalsen twekkiden-d anmeqqen d uɛewwel n tiggtin n Tredsa Taɣelnawt Taɣerfant ay ibegsen ɣef tlisa-nneɣ tiɣelnawit akken ad reglen abrid i s kra n warram ara iḥakṛen tummda d tɣellist n wakal aɣelnaw », ɣef wakken ay d-yenna welɣu-a.\nLast modified on Akras, 14 Fuṛaṛ 2018 16:08\nYeffeɣ-d ass n : Akras, 14 Fuṛaṛ 2018 13:17 Taggayt : LEZZAYER Ɣran-t : 0 n tikkal Bḍu


Q=12	C=12	SS=0	LS=0	PS=0	DC=8	LC=0	SD=0	BS=1	G0=17	G1=12	G2=4	DLID=ber_Latn	BODY=I Zedek Mulud - Tamurt\nVous Êtes Ici: Accueil → I Zedek Mulud\nI Zedek Mulud\nAgapy S 8 juillet 2016 2 Commentaires zedek mulud\nAzul fell-ak Zedek Mulud,\nMbeɛd mi sliɣ i taɣect-ik tamaynut i d-tɣennaḍ deg yiwen ubaraz (concert), anda i tɛerḍed ad d-tefkeḍ s ttawil n ccna liḥala n ugdud Aqbayli, walaɣ tettxemmimeḍ d akken yal yiwen anida yerra aqerruy-is, yiwen ur d-yeclig di teqbaylit akked udlis Aqbayli. Nekk s ttawil n yizen agi, bɣiɣ ad k-d-beggneɣ, ɣas ulamma ur ttwaḥettemeɣ ara ad t-xedmeɣ, d akken tɣelṭeḍ mliḥ mliḥ mi terriḍ imasiḥiyen deg yiwen lmul akked imeẓrislamen (les islamistes) d warraw n Zdi Muḥ, axaṭer ineggura-a d iɛdawen n teqbaylit.\nAql-i ad k-in-aruɣ s teqbaylit iwakken ad k-d-iniɣ nekk yellan d amasiḥi, umneɣ s tuɣalin n Sidna Ɛisa, akken i t-id-tenniḍ, ur yeḥbis ara waya iwakken ad issineɣ tutlayt-iw. Ma tebɣiḍ ad k-d-rnuɣ, taqbaylit lemdeɣ-tt di tmezdayt (l’église), mačči ala nekk, lameɛna aṭas n wid yellan am nekk. Ɣas ulamma, tamezdayt mačči d wagi i d iswi-ines, ur tettneɣ ara ɣef teqbaylit, ur txeddem tasertit, maca tella akken tella tmetti [elle veut être elle-même]. Nekni mi nuɣal d imasiḥiyen, ur nbeddel ara tutlayt-nneɣ s tutlayt nniḍen, am akken i txeddmen bu iččumar i tt-yerran ddaw n tutlayt nniḍen. Ur d-netteffeɣ ara s iqendyar, d iserwula igezmen.Nekni tilawin-nneɣ ur beddlent ara taqendurt n leqbayel s ujellab (melba aqejjem ɣef tid i t-yettrusun, aḥlil). Nekni ur neḥqir ara tutlayt-nneɣ am i Zdi-Muḥen, i k- eqqaren d tutlayt n imesdurar. Nekni ur neffereq ara gar umasiḥi akked win ur nelli d amasiḥi, nettqader akk wid i ɣ-ixullfen.Teẓriḍ ayɣer, axaṭer taflest-nneɣ ur d-tekki ara mgal tiɣɣermi-nneɣ [Notre foi n’est pas contre notre citoyenneté].\nNekni ur neqqar ara taẓuri sɣur Cciṭan. Ulac ahat amasiḥi ur nessemḥas ara i tuɣac-ik, lameɛna tikelt agi ur telliḍ ara d ukyis, inesra-k-d wawal, yerna ur tezmireḍ ad t-terreḍ. Deggren-k iḥulfan almi i k-iṛuḥ leɛqel, axaṭer lukan teddiḍ s wallaɣ-ik, tili ad tnadiḍ ad tfehmeḍ wad tesneqdeḍ s telqay meqbel ad tesefruḍ, u meqbel ad teccnuḍ.\nIhi nekk ad kfuɣ s tanfilt agi: “Tewɛer liḥala n ugdud yellan d akli, yerna netta ur yeẓri!” Ma yella anaẓur d taɣect n ugdud, Lmasiḥ d ddwa-yis.\nmuhend 11 juillet 2016 à 15 h 34 min & middot; Modifier\nMenyif win yessaramen a d-yas leslak, wala win igezmen layas! Assa iqvayliyen ah ten seddaw uḍar ucengu win yugaren akk icenga, winna akken i yessexdamen asγan i wakken ad yesgen agdud, ad yeẓẓu tamnukda taεravt-tineslemt di tmazγa, γef waya iḥulfan n Zedek Lmulud fegḍen-d am aman ad ḥazen widak yeṭṭsen.\nNeẓra akk imasiḥiyen ur llan ara mgal tutlayt taqvaylit, maca nesla daγen i teznewt iṣalafiyen γef tuγalin n Sidna Σisa, qqaren: asmi ara d-yuγal, ad yili d ineslem, ad yeḥken kuzan iseggasen, ad yerr akk ddunit d tineslemt, d ayen yesewhamen! akken i s-yenna v’uẓalim, dagi iyi-d uffiḍ vateγ! ahat maḍi Zedek daya i yesla, armi yuggad γaf wid yettgalan jmaεliman ad yeglu yis-sen.\nCatod 13 juillet 2016 à 11 h 48 min & middot; Modifier\nAm wakken taqbaylit ur nezmzir ad tt-nessexdem i wayen nniḍen, anagar ameslay ɣef yicennayen… Maɛtub, Zdek. Win yebɣan isallen ɣef tsertit, tadamsa, addal… iruh ad iɣer s tefransist!!! Ahlil a tamurt.info!!!


Q=2	C=0	SS=2	LS=0	PS=0	DC=0	LC=0	SD=0	BS=5	G0=11	G1=8	G2=1	DLID=ber_Latn	BODY=Mark 2 (Kabyle: New Testament)České uživatelské rozhraní\n1 Ɛeddan kra wussan, Sidna Ɛisa yuɣal-ed ɣer Kafernaḥum ; yeffeɣ lexbaṛ belli deg wexxam-nni i gella.\n2 Aṭas n lɣaci i d-innejmaɛen, armi ur d-yeqqim wemkan ula zdat tewwurt . Nețța yețbecciṛ-asen awal n Sidi Ṛebbi.\n3 A ten-aya ṛebɛa yergazen wwin-d yiwen wukrif i Sidna Ɛisa.\n4 Akken walan ur zmiren ara a t-ssiwḍen ɣuṛ-es si lɣaci-nni, kkan-d si ssqef, kksen iqermuden sennig wanda yella Sidna Ɛisa, syenna ssadren-d ukrif-nni deg wusu-ines.\n5 Mi gwala liman-nsen, Sidna Ɛisa yenna i wukrif-nni : ?waɛeffan-ak ddnubat-ik a mmi.\n6 Llan dinna kra lɛulama qqimen țxemmimen deg ulawen-nsen qqaṛen :\n7 Amek armi yessaweḍ a d-yini imeslayen-agi ? Wagi d lekfeṛ ! Anwa i gzemren ad yeɛfu ddnubat anagar Sidi Ṛebbi ?\n8 Imiren kan Sidna Ɛisa yeẓra ayen țxemmimen deg ulawen-nsen, yenna yasen : Acuɣer tețxemmimem akkagi deg ulawen-nwen ?\n9 D acu i gsehlen a s-t-iniɣ i wukrif-agi : țwaɛfan-ak ddnubat-ik, neɣ kker ddem usu-inek telḥuḍ ?\n10 Ihi bɣiɣ aț-țeẓrem belli Mmi-s n bunadem yezmer ad yeɛfu ddnubat di ddunit. Yenna i wukrif-nni :\n11 Kker, ddem usu-inek tṛuḥeḍ ɣer wexxam-ik !\n12 Imiren kan, yekker yeddem usu-ines, yeffeɣ zdat-nsen irkul. Lɣaci wehmen deg wayen yedṛan, țḥemmiden Sidi Ṛebbi, qqaṛen : Werǧin ( di leɛmeṛ ) neẓri ayagi !\n13 Sidna Ɛisa yuɣal ɣer rrif n lebḥeṛ. Aṭas n lɣaci i d-ițasen ɣuṛ-es dɣa yesselmad-iten.\n14 Mi gɛedda, iwala yiwen umekkas yeqqim ițeṭṭef leɣṛama, isem-is Lewwi d mmi-s n ?alfi. Sidna Ɛisa yenna-yas : Ddud-d yid-i ! Lewwi yekker, yedda yid-es.\n15 Mi llan tețțen deg wexxam n Lewwi nețța d inelmaden-is, qqimen-d yid-sen imekkasen akk-d yir imdanen, axaṭer aṭas i t-ittabaɛen.\n16 Lɛulama d ifariziyen mi t-walan itețț d imekkasen akk-d yir imdanen, nnan i inelmaden-is : Acuɣer Ssid-nwen itețț d imekkasen akk-d imednuben ?\n17 Mi sen-yesla Sidna Ɛisa, yenna yasen : Mačči d wid iṣeḥḥan i geḥwaǧen ṭṭbib, meɛna d imuḍan. Ur d-usiɣ ara ad ssiwleɣ i iḥeqqiyen, meɛna i imednuben.\n18 Inelmaden n Yeḥya aɣeṭṭas akk-d ifariziyen llan țțuẓummen. Usan-d ad steqsin Sidna Ɛisa nnan-as : Acuɣer inelmaden n Yeḥya d inelmaden n ifariziyen țțuẓummen, ma d inelmaden-ik ur țțuẓummen ara ?\n19 Sidna Ɛisa yerra-yasen : Eɛni zemren inebgawen n tmeɣṛa ad uẓummen ma yella yid-sen yesli ? Kra ara yekk yesli yid-sen ur zmiren ara ad uẓummen.\n20 A d-yas lweqt i deg ara sen yețwakkes yesli, deg wass-nni ad uẓummen.\n21 Yiwen ur yețxiḍi tafaweț tajdiṭ i uceṭṭiḍ aqdim, neɣ m'ulac tafaweț-nni ara s-nernu aț-țesseɣṛes aceṭṭiḍ-nni aqdim dɣa acerrig-nni ad innerni.\n22 Yiwen ur ițțačaṛ iyeddiden ( tiyelwin ) iqdimen s ccṛab ajdid, neɣ m'ulac ccṛab-nni ad ifelleq iyeddiden ; ccṛab ad inɣel, iyeddiden-nni ad qqeṛsen. Meɛna ccṛab ajdid ilaq ad immir ɣer iyeddiden ijdiden !\n23 Yiwen wass n ssebt yellan d ass n westeɛfu , Sidna Ɛisa yezger igran n yirden. Inelmaden-is teddun țekksen tigedrin.\n24 Ifariziyen nnan-as : Acuɣer xeddmen inelmaden-ik ayen ur nelli ara d leḥlal deg wass n ssebt ?\n25 Sidna Ɛisa yerra-yasen : Di leɛmeṛ teɣṛim wayen yexdem ugellid Dawed asmi i ten-yeṭṭef laẓ nețța d irfiqen-is ?\n26 Yekcem ɣer wexxam n Sidi Ṛebbi deg wussan i deg yella Abyaṭar d lmuqeddem ameqqran, yečča nețța d irfiqen-is tiḥbulin-nni n weɣṛum yețțunefken d lweɛda, ɣas akken aɣṛum-nni i lmuqedmin kan iwumi yeḥlel.\n27 Yenna-yasen : Ass n westeɛfu yețwaxdem i wemdan, mačči d amdan i gețwaxedmen i wass n westeɛfu.\n28 Daymi Mmi-s n bunadem yeḥkem ula ɣef wass n westeɛfu.


Q=13	C=6	SS=0	LS=0	PS=6	DC=6	LC=0	SD=0	BS=2	G0=18	G1=13	G2=7	DLID=ber_Latn	BODY=Gerruma - Wikipedia, tasanayt tilellit\n36°26′00″N 3°25′38″E / 36.433385°N 3.427219°E / 36.433385; 3.427219Coordinates: 36°26′00″N 3°25′38″E / 36.433385°N 3.427219°E / 36.433385; 3.427219\nTadayra Tadayra n Lexḍareyya\nGerruma (Guerrouma) d yiwet n temdint d tamecṭuḥt, tuzga-d tuzga-d deg twilayt n Tubiret ger Lexḍareyya (Lakhdaria) d Teblaḍt (Tablat). Gerruma tuzga-d deg yidurar-nni anda akk-n tamaziɣt ur tesɛi ara aṭas ay-a seg wasmi ay tenger (ahat ur ttawḍen ara lqern d uzgen ay-a), yernu ar ass-a, mazal llan aṭas n yismawen n yimukan deg tmurt n Gerruma, d ismawen imaziɣen.\nGerruma tuzga-d deg yiwet n tama tamedrart (anda ay llan yidurar), yernu ggtent tẓegwa (leɣwabi) deg tama-a. Llan sin yidurar ay d-iqerben ɣer-s : yiwen qqaren-as adrar n Mesgida (Mesguida) ma d wayeḍ qqaren-as adrar n Tamesgida (Tamesguida). Yuɣ lḥal, newwi-d yagi awal ɣef yisem n umkan "Tamesgida", u nenna-d dakk-n awal-a anamek-is (lmeɛna-s) "lǧameɛ" s tmaziɣt taqburt.\nDeg way-n yerzan "Gerruma", isem-is ulac ccek dakk-n d amaziɣ, ɣas ma yella ass-a imezdaɣen n tama-a la ssawalen taɛrabt. Yewwi-iyi-d Ṛebbi dakk-n "Gerruma" ad yili yekka-d seg "Igerrumen", d asget n "Agerrum". Deg tmaziɣt, "agerrum" d amrabeḍ, d amdan yesɛan liman iǧehden, yifen medden deg wamek yumen d wamek ixeddem Ṛebbi, yernu ɣef way-a, medden ttqadaren-t (saint). Yuɣ lḥal, mmeslayeɣ d yiwen umeddakel-iw seg temdint-a, yenna-iyi-d dakk-n din sɛan imrabḍen, dɣa d ay-a ay d iyi-yeǧǧan ad xemmeɣ dakk-n ahat, imi ay llan yimrabḍen dinna ay as-semman i taddart-a akk-a "Gerruma" (ara yilin yekka-d seg *Igerrumen).\nTuɣ, ur netḥiqq ara ma yella d tidet, zik "Igerrumen" ay as-qqaren i tama-a, maca isem n "Gerrumen" (ara yilin ula d netta yekka-d seg "igerrumen") yella daɣen deg yismawen n yimukan n tlemmast n Ldzayer. "Gerrumen" d isem n udrar aɛlayan akk deg tama n Ccriɛa (Chrea), deg Waṭlas ablidi (deg unẓul-sud n Blida).\nYuɣ lḥal, imezdaɣen n kra n umkan, mi ara ǧǧen tamaziɣt, ula d ismawen n yimukan-nsen ad bdun ad ten-ttbeddilen : llan kra ttekksen-ten u ttarran-d deg umkan-nsen ismawen niḍen (s taɛṛabt), u llan kra n yismawen imaziɣen, ɣas qqimen-d, maca ad asen-beddlen anṭaq-nsen, ad ten-sxeṣ̣ren u ad qqlen weɛṛen i uɛqal. Yuɣ lḥal, mi ara yeqqel ugdud n kra n tama ur la yessawal ara tamaziɣt, ad yeqqel ur ifehhem ara anamek (lmeɛna) n yismawen-nni n yimukan imaziɣen, dɣa ad yeqqel ur d-yecliɛ ara ma yenṭeq-iten-id ṣ̣eggmen neɣ ala. Yagi, ula d iwerdaniyen (ibeṛṛaniyen), mi ara d-kecmen ɣer walbaɛḍ n tmura, imi ur fehhmen ara anamek n yismawen n yimukan n tmurt-nni neɣ ur uɣen ara tanumi neṭṭqen-ten-id, ad ten-szelgen (Sidi Fṛeǧ, Ifṛensisen rran-t "Sidi Ferruch").\nDeg way-n yerzan "Gerruma", llan sin yibeddilen ay d-yeḍran : tamezwarut, teɣli teɣri n tezwara (voyelle initiale) "i" (dɣa yeqqel yisem-nni qqaren-as "Gerrumen", am yisem n udrar n Ccriɛa). Sakk-in, adfir-nni (suffixe) n usget (-en), ibeddel u yeqqel d "a". Yuɣ lḥal, seg zik, wid yessawalen tutlayin niḍen ttbeddilen ismawen imaziɣen yettfakan s "-en", u ttarran-ten ttfakan s "-a".\nDeg tallit n Rruman :\n"Yugurten" rran-t "Jugurtha"\n"Masensen" rran-t "Massinissa"\n"Makawsen" rran-t "Misipsa"\nAhat yella yewɛeṛ ɣef Ṛṛuman ad d-neṭqen ismawen imaziɣen yettfakan s "-en", dɣa ssafessen ɣef yiman-nsen taɛkemt u qqlen neṭṭqen-ten-id u ttarun-ten s "-a" deg taggara.\nDaɣen akk-a ay gan Yifṛensisen d Waɛṛabwalen deg Ldzayer :\nGuṛaṛa d yiwen n umda (oasis) ay d-yuzgan deg unẓul (sud) n Tɣerdayt. Amda-a zedɣen-t Yimẓabiyen u qqaren-as "Iguraren". D acu kan, seg zik aɛṛabwalen n Ldzayer qqaren-as "Guṛaṛa", u asmi ay d-wwḍen Yifṛensisen, qqlen la as-ssawalen "Gourara".\nImceddalen d yiwet n temdint ay d-yuzgan deg ugmuḍ (ccerq) n twilayt n Tubiret (Bouira). Ifṛensisen llan la as-ssawalen "Maillot", d acu kan, asmi ay tewwi Ldzayer azarug-is (indépendance), teqqel tedbelt (administration) tadzayrit la as-tessawal "M'cheddala" neɣ "M'chedallah". Ay-a d amedy-a n ussezleg (asseɛwej) ay deg tadbelt tadzayrit tefka afus. Isem n temdint-a netta d "Imceddalen", d isem aqbur (aqdim), yernu yessefk ad yeqqim kan akk-n yella zik.\nTuddar ed Imkukan[ẓreg | ẓreg aɣbalu]\nYettwakkes-d seg "https://kab.wikipedia.org/w/index.php?title=Gerruma&oldid=75019"\nTiɣiwanin n Tubiret\nAsebter-a yettwabeddel i tikkelt taneggarut ass n 11 Meɣres 2019 ɣef 23:10.


Q=12	C=10	SS=5	LS=0	PS=3	DC=0	LC=0	SD=0	BS=2	G0=45	G1=4	G2=0	DLID=ber_Latn	BODY=Matta 1 | RIF Bible | YouVersion\nȒejḏuḏ n Siḏiṯneɣ Ƹisa\n1Wa ḏ lkitab n ȓejḏuḏ n Ƹisa Lmasiḥ, wenni iǧan zi ddurriṯ n Dawed ḏ Brahim.\n2Brahim ijja-d Isḥaq. Isḥaq ijja-d Yaƹqub. Yaƹqub ijja-d Yahuḏa ḏ ayṯmas. 3Yahuḏa ijja-d Faris ḏ Zaraḥ ak ṯemɣarṯ nnes Ṯamra. Faris ijja-d Ḥaṣrun. Ḥaṣrun ijja-d Aram. 4Aram ijja-d Ƹaminadab. Ƹaminadab ijja-d Nassun. Nassun ijja-d Salmun. 5Salmun ijja-d Buƹazza ak ṯemɣarṯ nnes Riḥab. Buƹazza ijja-d Ƹubayd ak ṯemɣarṯ nnes Raƹuṯ. Ƹubayd ijja-d Yassa. 6Yassa ijja-d Dawed azeǧiḏ. Dawed azeǧiḏ ijja-d Suliman zi ṯenni tuɣa iǧan ḏ ṯamɣarṯ n Uryaḥ.\n7Suliman ijja-d Raḥubƹam. Raḥubƹam ijja-d Abiya. Abiya ijja-d Asa. 8Asa ijja-d Yahucafaṭ. Yahucafaṭ ijja-d Yuram. Yuram ijja-d Ƹuzzaya. 9Ƹuzzaya ijja-d Yuṯam. Yuṯam ijja-d Aḥaz. Aḥaz ijja-d Ḥisqi. 10Ḥisqi ijja-d Manassa. Manassa ijja-d Amun. Amun ijja-d Yuciya. 11Yuciya ijja-d Yakunya ḏ ayṯmas ḏi ȓweqṯ nni wami twasufɣen ɣar Babil.\n12Menbaƹd i ȓweqṯ nni wami twasufɣen ɣar Babil, Yakunya ijja-d Cƹaltihil. Cƹaltihil ijja-d Zarubbabil. 13Zarubbabil ijja-d Abihud. Abihud ijja-d Lyaqim. Lyaqim ijja-d Ƹazur. 14Ƹazur ijja-d Ṣaduq. Ṣaduq ijja-d Axim. Axim ijja-d Alyud. 15Alyud ijja-d Lƹizar. Lƹizar ijja-d Mattan. Mattan ijja-d Yaƹqub. 16Yaƹqub ijja-d Yusef aryaz n Maryam nettaṯ iy d ijjin Ƹisa ig itwasemman s Lmasiḥ.\n17Ḏinni arbeƹṭac n lʼajyal zi Brahim ɣar Dawed. Zi Dawed ḥetta wami twasufɣen ɣar Babil arbeƹṭac n lʼajyal. Zeg wami twasufɣen ɣar Babil ḥetta wami d ixȓeq Lmasiḥ arbeƹṭac n lʼajyal.\nLxuluq n Siḏiṯneɣ Ƹisa Lmasiḥ\n18Fa mammec iy d ixȓeq Ƹisa Lmasiḥ. Yemmas Maryam tuɣa ṯegga lxuṭuba ak Yusef. Menbaƹd qbeȓ ma aḏ meȓcen jarasen ṯeysi aƹeddis zi Arruḥ iqeddsen. 19Yusef anexḍab nnes, nican ig iǧa. War ixes ca axas iḍȓeq ddiƹaya, irezzu aḏas iǧef s ṯnufra.\n20Walakin wami itfekkar ḏi ṯmesȓayṯ nni, ṯbedd-d xas ijjen n lmalaʼika ḏi ṯirjiṯ ṯenna-as: "A Yusef a mmis n Ayṯ-Dawed, war teggweḏ ca aḏ tiȓi Maryam ḏ ṯamɣarṯ nnec. Aqa zi Arruḥ iqeddsen iy zi ṯeysi aƹeddis. 21Aqa aḏ d tejj ijjen n uḥenjir aṯ ṯsemmiḏ Ƹisa ȓaḥeqqac netta iy ɣa isnejmen ȓqum nnes zi ȓmuƹṣiyaṯ nsen."\n22Qa ḏ manaya marra ig iweqƹen ḥima aḏ ikemmeȓ wawaȓ iy inna Siḏi Arebbi i nnabi Icaƹya ḏeg yijjen n zman: 23<Aqa ṯaƹzriṯ aḏ teysi aƹeddis, aḏ tejj ijjen n uḥenjir aḏas semman Immanwil.> (Ȓmaƹna nnes: Arebbi aqaṯ akiḏneɣ.)\n24Wami d ifaq Yusef zeg yiḍeṣ igga min ḏas ṯenna lmalaʼika n Siḏi Arebbi, yuwi-d ṯamɣarṯ nnes. 25Walakin war ɣares iqarreb ca aȓ wami d ṯejja mmis. Ṯumma isemma-ṯ igga-as Ƹisa.\n© 2020 Awal n Arebbi\nLearn more about Ṯarifiṯ 2020


Q=3	C=1	SS=3	LS=0	PS=0	DC=0	LC=0	SD=0	BS=0	G0=53	G1=24	G2=6	DLID=ber_Latn	BODY= Acts 16 Kabyle: NT\nBible > Kabyle: NT > Acts 16\n1Bulus d Silas wwḍen ɣer temdinin n Derba d Listra ; ufan dinna yiwen unelmad isem-is Timuti, baba-s d ayunani, ma d yemma-s n wat Isṛail, nețțat daɣen tumen s Lmasiḥ. 2Atmaten yellan di temdint n Listra ț-țemdint n Ikunyum ḥemmlen-t yerna țcekkiṛen-t. 3Bulus yebɣa ad yawi yid-es Timuti, daymi i s-iḍehheṛ ɣef ddemma n wat Isṛail yellan dinna, axaṭer ẓran akk belli baba-s d ayunani. 4Di yal tamdint i deg ɛeddan, țxebbiṛen atmaten s lewṣayat yellan di tebṛaț i d-fkan ṛṛusul d imeqqranen n temdint n Lquds, nehhun-ten ad tebɛen lewṣayat-agi. 5Tijmaɛin n watmaten țimɣuṛent di liman, leḥsab n widak yumnen s Lmasiḥ yețnerni kull ass.\n6Ṛṛuḥ iqedsen ur sen-iserreḥ ara ad ṛuḥen ad beccṛen awal n Sidi Ṛebbi di tmurt n Asya, dɣa zegren timura n Frijya d Galasya. 7Mi wwḍen ɣer tmurt n Misya, ɛeṛden ad ṛuḥen ɣer tmurt n Bitinya ; lameɛna Ṛṛuḥ n Sidna Ɛisa ur sen-iserreḥ ara daɣen ad ṛuḥen ɣer dinna. 8Ɛeddan si tmurt n Misya, ṣubben ɣer temdint n Truwas. 9Deg iḍ, iweḥḥa-yas-ed Ṛebbi i Bulus, iwala yiwen umezdaɣ n Masidunya ibedd-ed ɣuṛ-es, ițḥellil-it ad iɛeddi ɣuṛ-sen ɣer tmurt n Masidunya a ten-iɛiwen. 10Mbeɛd ayen i s-d-iweḥḥa Sidi Ṛebbi i Bulus, nennuda amek ara nṛuḥ ɣer tmurt n Masidunya, axaṭer nefhem belli d Sidi Ṛebbi i ɣ-d yessawlen iwakken a nbecceṛ Lexbeṛ n lxiṛ di tmurt-nni.\n11Mi nerkeb di lbabuṛ si temdint n Truwas, nṛuḥ qbala ɣer tegzirt n Samutras. Azekka-nni nkemmel ɣer temdint n Nabulis. 12Syenna nṛuḥ ɣer temdint n Filibus, illan țamdint tamezwarut n Masidunya i gesteɛmeṛ Ṛuman ; nesɛedda kra n wussan dinna. 13Ass n westeɛfu, neffeɣ si temdint nṛuḥ ɣer rrif n wasif, nɣil a naf amkan anda țnejmaɛen i tẓallit. Nufa dinna kra n tilawin nnejmaɛent, neqqim iwakken a nemmeslay yid sent.\n14Tella dinna yiwet n tmeṭṭut isem-is Lidya n temdint n Tyatir, teznuzu lkețțan azeggaɣ ɣlayen ; ț-țameṭṭut iḍuɛen Sidi Ṛebbi. M'akken i d-tesmeḥsis, Sidi Ṛebbi yeldi-yas ul-is iwakken aț-țerr ddehn is ɣer wayen i d-yeqqaṛ Bulus. 15Mi tețwaɣḍes deg waman nețțat d wat wexxam-is, teɛṛeḍ-aɣ, tenna-d : ma twalam umneɣ seg ul-iw s Sidi Ṛebbi, eyyaw aț-țesɛeddim kra n wussan deg wexxam-iw. Dɣa teḥreṣ-aɣ iwakken a nekcem.\n16Yiwen wass mi nteddu ɣer wemkan-nni n tẓallit, temmuger-aɣ-d yiwet n tqeddact ițwamelken, ț- țaderwict, tețțawi-d aṭas n lfayda i yemɛellmen i ɣef txeddem. 17Tettabaɛ-aɣ-d nekk d Bulus, tețɛeggiḍ teqqaṛ : Imdanen-agi d iqeddacen n Ṛebbi ɛlayen, țbecciṛen-awen abrid n leslak. 18Acḥal n wussan nețțat tettabaɛ deg-nneɣ, yuɣal Bulus yeɛya deg-s, yezzi ɣuṛ-es, yenna i uṛuḥani i ț-imelken : Umṛeɣ-k s yisem n Ɛisa Lmasiḥ, effeɣ si tmeṭṭut-agi ! Imiren kan, yeffeɣ-it uṛuḥani-nni.\n19Imɛellmen-is mi walan dayen ur sen-d-tețțawi ara lfayda, ṭṭfen Bulus d Silas, zzuɣṛen-ten ɣer wezniq n temdint anda țnejmaɛen lɣaci zdat lḥukkam. 20Wwin-ten ɣer lḥakem n tmurt n Ṛuman nnan : Imdanen-agi-nni n wat Isṛail cewwlen tamdint-nneɣ. 21Sselmaden lɛaddat ur nezmir a tent-neqbel neɣ a tent-netbeɛ nukkni yellan d iṛumaniyen.\n22Lɣaci kkren-d ɣuṛ-sen s leɛyaḍ, dɣa lḥukkam n Ṛuman umṛen a sen-cerrgen llebsa-nsen, a ten wwten s ujelkkaḍ ( s ucelliṭ ). 23Mi sen-sseṛwan tiyitiwin, rran-ten ɣer lḥebs, umṛen i wɛessas n lḥebs a ten-iɛas akken ilaq. 24Akken i t-yewweḍ lameṛ-agi, aɛessas-nni yerra-ten ɣer lḥebs yellan seddaw tmurt, yerna yurez-asen idaṛṛen s snasel.\n25Di țnaṣfa n yiḍ, Bulus d Silas deɛɛun ɣer Sidi Ṛebbi, cennun, țḥemmiden-t, imeḥbas nniḍen smeḥsisen-asen. 26Taswiɛt kan, tezlez tmurt armi yenhezz ula d lsas n lḥebs ; imiren kan ldint tewwura n lḥebs, snasel icudden imeḥbas meṛṛa qelɛent-ed. 27Aɛessas-nni ikker-ed ; mi gwala tiwwura n lḥebs ldint, ijbed-ed asekkin is iwakken ad ineɣ iman-is ; yenwa rewlen imeḥbas-nni. 28Lameɛna Bulus iɛeggeḍ s lǧehd is, yenna-yas : Eḥbes ! Ḥader aț-țenɣeḍ iman ik ! Aql-aɣ akk dagi. 29Dɣa aɛessas yumeṛ a s-d-ceɛlen tafat, yuzzel ɣer daxel n lḥebs ; yeɣli ɣer idaṛṛen n Bulus d Silas, ițergigi. 30Yessufeɣ-iten-id si lḥebs, yenna yasen : A ssyad-i, d acu i glaqen a t xedmeɣ iwakken ad țțusellkeɣ ?\n31Rran-as : Amen s Sidna Ɛisa, aț-țețusellkeḍ s kečč s wat wexxam-ik. 32Dɣa beccṛen-as awal n Sidi Ṛebbi i nețța d wat wexxam-is meṛṛa. 33Deg yiḍ-nni kan, aɛessas-nni yewwi-ten anda ara sen-yessired lejruḥ-nsen ; imiren-nni sɣeḍsen-t deg aman s nețța s twacult-is. 34Yuɣal nețța d Bulus d Silas ɣer wexxam-is, issers-asen-d ad ččen. Yefṛeḥ aṭas nețța d wat wexxam-is imi umnen s Sidi Ṛebbi.\n35Akken yuli wass, lḥukkam n Ṛuman ceggɛen wid ara yinin i uɛessas n lḥebs : Serreḥ-asen i imeḥbas-nni ! 36Aɛessas ixebbeṛ Bulus yenna yas : Lḥukkam umṛen-iyi-d a wen serrḥeɣ ; tura tzemrem aț-țefɣem, ṛuḥet di lehna ! 37Lameɛna Bulus yenna-yas : Amek ! Ewten-aɣ zdat medden s ujelkaḍ ( s ucelliḍ ) mbla ma nɛedda di ccṛeɛ nukni yellan d iṛumaniyen yerna skecmen-aɣ ɣer lḥebs tura bɣan a ɣ-ssufɣen s tuffra ? Awah ! A d-asen nutni s yiman-nsen a ɣ-serrḥen. 38Wid-nni i d-ițțuceggɛen ssawḍen imeslayen-nni i lḥukkam n Ṛuman. Lḥukkam ikcem-iten lxuf mi slan belli Bulus d Silas d iṛumaniyen i llan. Usan-d ḍelben deg-sen ssmaḥ, serrḥen-asen si lḥebs, 39ḥellelen-ten ad ffɣen si temdint. 40Mi ffɣen si lḥebs, Bulus d Silas ṛuḥen ɣer wexxam n Lidya, anda nnejmaɛen d watmaten, nhan-ten, imiren ṛuḥen.


Q=0	C=0	SS=0	LS=0	PS=0	DC=0	LC=0	SD=0	BS=6	G0=6	G1=5	G2=4	DLID=ber_Latn	BODY=2 Ticalunik 12 - Holy Bible [Berber Bible 1998]\n2 Ticalunik 12\nimma ġilad ġ-aġ-tlulli-tmdlut-ad n-inagan, illa fllannġ a-nluḥ kullu mad-aġ-iẓẓuẓẓayn, nfl ddnub lli-bdda-ttirinin ad-aġ-ssmukrusn, baš a-ntazzal bla-da-ntrmay ġ-uġaras lli-irẓmn ġ-lgddam-nnġ.\nilla fllannġ a-n-ntmnad ġ-yasuɛ lli-aġ-iskrn aġaras-ad s-numn, rad-aġ-gis-yawi ar ttmi. iṣbr nttan i-lmut f-uggjdi, ur-tt-yiwi ġ-tdallit, ašku iẓra-n lfrḥ lli-rad-as-yili tigira. iskiws ilmma f-ufasi l-lɛrš n-rbbi.\nswangmad-d yasuɛ lli-iṣbrn i-tnuwwašt iggutn f-ifassn n-mddn ʷh̬šnnin, baš a-ur-irmi-uwl-nnun ihruṣṣi.\našku ġ-imiġ-ad ġ-a-ttmmaġm d-lh̬ʷšant, ur-ta-gis-tlkimm tizi l-lmut.\nis-tettum awal lli-s-kʷn-izzɛam rbbi lliġ-kʷn-iga d-tarwa-ns? yini: «wa-iwi, iġ-k-iṣlḥ sidi rbbi, ad-ur-tinit d-ih̬f-nnk ‹ġayad ur-igi yat.› nġd iġ-k-iẓi, ad-ur-tinit ‹nkki ur-giġ yat.›\našku sidi rbbi ar-itrbba wanna dars iɛzzan, ar-issrwat wanna iga d-yus.»\nilla fllawn a-tṣbrm iġ-a-kʷn-itrbba, ašku ar-didun-iskar ġmklli iskar-urgaz d-tarwa-ns. is-illa ma-ur-ittrbban f-ufus n-babas?\nmrad is-a-kʷn-ur-itrbba rbbi ġmklli ttrbban kullu mddn, ur-ra-tgm tarwa-ns, walaynni zund tarwa n-tsukt a-ra-tgm.\nnkkʷni kullwaġ darnnġ id-babatnnġ n-ddunit-ad, ar-aġ-trbban ar-tn-ntuqqar, walaynni is-ur-yuf a-nsflid ula s-babatnnġ n-ignna baš a-nddr?\nyat luqt idrusn ad-aġ-trbban ntni s-mklli-asn-iban išwa, imma rbbi ar-aġ-itrbba s-mklli rad-aġ-iṣlḥ baš a-nfulki ġmklli ifulki ntta.\nur-illi ma-itfraḥn ġakud lliġ a-t-itrbba babas. ar-as-tṭiyyar ġ-tasaɛt-an, walaynni rad-as-tili lġllt n-ufulki d-lhna tigira i-wanna ittrbban ġmkad.\nf-mayan a-f-rad-awn-iniġ, allat ifassn-nnun alwanin, tzzgam ifaddn-nnun tġašanin.\nssngaddat tiġarasin i-iḍarn-nnun, a-ur-iḍr yan issbiḍirn walaynni a-ijji.\ngat-n tiqqi-nnun a-tgm sslamt i-kullu mddn, tɛmmrm s-ufulki ašku yan ġ-ur-illi ur-sar-ra-iẓr siditnnġ.\nawiyat-stt ġ-ih̬fawn-nnun a-ur-ijlu yan gigun zġ-lbaraka n-rbbi, ula imġi-d-wamud n-wasmmum ġ-gratun, ard issduy mddn isshrš ma-iggutn.\na-ur-yili yan gigun itfsadn, ula yan itraran tiġurdin-ns s-rbbi zund ɛisu lli-igan ih̬fddi izznz lḥqq-ns f-yat tirmt.\ntssnm is-iwrri tigira ira bahra a-iwrt lbaraka n-babas, walaynni babas ur-as-tt-ifki. wah̬h̬a-yas-tt-iḍalb bahra s-imṭṭawn, ur-as-isugir yat.\nur-n-takmurm kunni s-kra n-udrar n-ddunit-ad ġmklli-n-akmurn imzwura-nnun, ar-n-gis-ssmuqquln timzliwin l-lɛafit d-tillas d-umalu d-iggig.\nula tsfldm kunni i-tijjijt n-nnffar ula awal lli-itbrraḥn. ntni, lliġ sfldn i-wawal-an, ḍalbn-t bahra ad-asn-ur-sul-isawl,\našku ggʷdn f-luṣit n-rbbi lli-s-asn-inna: «wanna-d-iruḥn adrar-ad, ig-iyt lbhimt nġd bnadm, iqqan-d a-ti-tkkatm s-iẓran ard immt.»\nula musa iksuḍ bahra zġ-kullu maylli-n-iẓra yini: «ar-sri-tkkat tawda.»\nwalaynni takmurm-d kunni s-udrar yaḍni, a-t-igan d-urušalim n-ignna, ig tamdint n-rbbi lli-iddrn. takmurm-d s-kigan d-wafḍan l-lmalayka munn-d kullu s-lfrḥ iggutn,\nula s-umnaggar n-willi iga rbbi d-tarwa-ns ih̬fdditn lli-mi-tyaran ismawn-nsn ġ-ignna. takmurm-d s-rbbi lli-itḥkamn f-kullu mddn, ula s-larwaḥ n-mddn lli-f-irḍa issafu-asn kullu mad-asn-inna.\ntakmurm-d s-yasuɛ lli-iskrn lɛhd l-ljdid ġ-gr rbbi d-bnadm, ula s-urušš n-idammn-ns lli-ifkan rrja uggʷar n-idammn n-habil.\nawiyat-stt bahra ġ-ġwalli srun isawaln. ašku lhalak a-iḍrn f-willi agʷinin ad-sflidn s-musa lli-tn-yumrn ġ-ddunit-ad, walaynni uggʷar n-ġayan a-rad-aġ-yili nkkʷni iġ-nrur tiġurdin-nnġ s-walli-aġ-d-yumrn zġ-ignna.\nlliġ isawl rbbi ġ-uwssan-an, immussa-wakal s-wawal-ns. imma ġilad inna-yaġ f-ma-ra-iskr: «rad-daġ-ssmassġ akal, ssmassġ ula ignwan.»\ns-wawal-an a-s-aġ-imla is-ra-immass kullu ma-ityawh̬laqn, ityattay baš a-ur-iqama ġir ma-iṭṭafn llsas izgan.\nimma ġilad ġ-aġ-ifka rbbi yat-tgldit lli-ur-sar-ra-immass, illa fllannġ a-t-ntškar ar-t-ntɛbad ġmklli-zginnġ-ira, ar-t-ntuqqar ar-tt-ntawi bahra ġ-ma-s-a-t-ntrḍu.\našku rbbi-nnġ irwas i-lɛafit ifnnun.


Q=10	C=0	SS=0	LS=10	PS=0	DC=0	LC=0	SD=0	BS=1	G0=0	G1=0	G2=0	DLID=ber_Latn	BODY=anfafad bu uqacuc - Results from #50\nAnfafad bu uqacuc: 565 n tejṛa timaynutin, 481 n tujjyiwin d 10 n tmettanin\nAsimwas, 11 Dujembeṛ 2020 13:49\nLEZZAYER TAMANEƔT- Semmuset n tmaḍ sḍimraw semmus (565) n tejṛa timaynutin n unfafad bu uqacuc, jjin 481 n yimuḍinen yernu mmuten 10 niḍen deg tecrawt taneggarut ay d-tessuffeɣ Tseqqimt Tussnant n Uḍfar n Umhaz n Tkaɣreft n Unfafad bu Uqacuc, ɣef wakken ay d-yenna, ass n usiḍyas deg Lezzayer Tamaneɣt, Uduktur Djamel Fourar.\nAnfafad bu uqacuc: 598 n tejṛa timaynutin, 508 n tujjyiwin d 15 n tmettanin\nAkwas, 10 Dujembeṛ 2020 12:09\nLEZZAYER TAMANEƔT- Semmuset n tmaḍ tẓamraw tam (598) n tejṛa timaynutin n unfafad bu uqacuc, jjin 508 n yimuḍinen yernu mmuten 15 niḍen deg tecrawt taneggarut ay d-tessuffeɣ Tseqqimt Tussnant n Uḍfar n Umhaz n Tkaɣreft n Unfafad bu Uqacuc, ɣef wakken ay d-yenna, ass n usiḍyas deg Lezzayer Tamaneɣt, Uduktur Djamel Fourar.\nAnfafad bu uqacuc: 591 n tejṛa timaynutin, 498 n tujjyiwin d 12 n tmettanin\nAkras, 09 Dujembeṛ 2020 11:13\nLEZZAYER TAMANEƔT- Semmuset n tmaḍ ṭamraw yiwet (591) n tejṛa timaynutin n unfafad bu uqacuc, jjin 498 n yimuḍinen yernu mmuten 12 niḍen deg tecrawt taneggarut ay d-tessuffeɣ Tseqqimt Tussnant n Uḍfar n Umhaz n Tkaɣreft n Unfafad bu Uqacuc, ɣef wakken ay d-yenna, ass n usiḍyas deg Lezzayer Tamaneɣt, Uduktur Djamel Fourar.\nYessefk usejhed n unmireg agraɣlan i uqabel n waḍḍan n Covid-19\nAkras, 09 Dujembeṛ 2020 10:31\nLEZZAYER TAMANEƔT – Iwekked-d uwnetlay amatu n uɣlif n ugensu, Abdallah Mounji, ass n usinas, dakken yessefk ad ssuggten anmireg d temsetlelt tagraɣlant i uqabel n yisemda ur yesɛin tamtilt n tkaɣreft n Covid-19, yernu yesmekti-d s temyadast tazzayrit am wakken ay d-iger tiɣri i uzeddi n ticcurka tanmaḍalt tamakkit i lmend n waya.\nAir Algerie: Asigel n usmaynu n tanawt ɣef lǧal n waḍḍan n Covid-19\nAsinas, 08 Dujembeṛ 2020 12:40\nLEZZAYER TAMANEƔT – Yenna-d uselway-anemhal amatu n tkebbanit n Air Algerie, Bekhouche Allache, ass n uynas sdat Tesmilt n Umesni d Tliɣwalt n Ugraw Aɣerfan Aɣelnaw dakken ahil n usmaynu n tanawt yettwassagel ɣef lǧal n tkaɣreft n Covid-19.\nAnfadad bu uqacuc: 573 n tejṛa timaynutin, 502 n tujjyiwin d 11 n tmettanin\nAsinas, 08 Dujembeṛ 2020 12:09\nLEZZAYER TAMANEƔT – Ttwawekkdent-d semmuset n tmaḍ samraw kraḍt (573) n tejṛa timaynutin n unfafad bu uqacuc, jjin 502 n yimuḍinen yernu mmuten 11 niḍen deg tecrawt taneggarut ay d-tessuffeɣ Tseqqimt Tussnant n Uḍfar n Umhaz n Tkaɣreft n Unfafad bu Uqacuc, ɣef wakken ay d-yenna, ass n usiḍyas deg Lezzayer Tamaneɣt, Uduktur Fourar Djamel.\nAnfadad bu uqacuc: 750 n tejṛa timaynutin, 529 n tujjyiwin d 15 n tmettanin\nAynas, 07 Dujembeṛ 2020 11:17\nLEZZAYER TAMANEƔT – Ttwawekkdent-d sat n tmaḍ d smumraw (750) n tejṛa timaynutin n unfafad bu uqacuc, jjin 529 n yimuḍinen yernu mmuten 15 niḍen deg tecrawt taneggarut ay d-tessuffeɣ Tseqqimt Tussnant n Uḍfar n Umhaz n Tkaɣreft n Unfafad bu Uqacuc, ɣef wakken ay d-yenna, ass n usiḍyas deg Lezzayer Tamaneɣt, Uduktur Fourar Djamel.\nAsamas, 06 Dujembeṛ 2020 09:37\nLEZZAYER TAMANEƔT – Ttwawekkdent-d sat n tmaḍ samraw d snat (772) n tejṛa timaynutin n unfafad bu uqacuc, jjin 538 n yimuḍinen yernu mmuten 9 niḍen deg tecrawt taneggarut ay d-tessuffeɣ Tseqqimt Tussnant n Uḍfar n Umhaz n Tkaɣreft n Unfafad bu Uqacuc, ɣef wakken ay d-yenna, ass n usiḍyas deg Lezzayer Tamaneɣt, Uduktur Fourar Djamel.\nAḍḍan n Covid-19: Anabaḍ yeɣtes ad yalel imuḍinen akken ad d-gen anefraḍ d yirimen\nAsamas, 06 Dujembeṛ 2020 09:25\nLEZZAYER TAMANEƔT – Yeɣtes unabaḍ ad yefk tallalt tadrimant i yiɣermanen akken ad ten-yalel deg wayen ara ṣerrfen deg unefraḍ d yirimen n PCR (tasedmirt n uzrar s tpulimiṛazt) d yirimen amgeljinanen i ukcaf n waḍḍan n Covid-19, ɣef wakken ay d-yenna yiwen n ulɣu n yimeẓla n uneɣlaf amenzu ay d-yeffɣen deffir useqqamu agraɣlifan ay yesselwi uneɣlaf amenzu, Abdelaziz Djerad.\nAkras, 02 Dujembeṛ 2020 10:24\nLEZZAYER TAMANEƔT – Tenna-d Tesmilt Taɣelnawt n Tṣekkiwin Tinmettiyen n Yimahalen n Usegmi dakken ad tefk tikfi d umhas i yimahalen n ugzum n usegmi ay yuḍnen aḍḍan n Covid-19 i lmend n tallalt-nsen deg wayen ṣerrfen ɣef udawi, ɣef wakken ay d-yenna uselway n tesmilt-a, Mustapha Benouis.


Q=0	C=0	SS=0	LS=0	PS=0	DC=0	LC=0	SD=0	BS=1	G0=0	G1=0	G2=0	DLID=ber_Latn	BODY=Yeffeɣ-d ass n : Asiḍyas, 04 Dujembeṛ 2021 14:52 Ɣran-t : 1 n tikkal\nLEZZAYER TAMANEƔT – Aselway n Tegduda, Mass Abdelmadjid Tebboune yesselwi, ass n usiḍyas (ssebt) deg Lezzayer tamaneɣt, alday n yimuhal n usarag aɣelnaw ɣef usduqqes amguran, iswan-nsen d asersi n yiwet n tmuɣli tastratijant i ugzum amguran akked umjaji n yisegbaren ɣef usduqqes adamsan.\nImuhal n usarag-a i yessuddes uneɣlaf n Temguri, la d-iḍerru deg Leqṣer n yiɣlanen, deg wayen yerzan alday akked tɣuri n yinawen, ma d tinemsal akked yiskasiyen, ad ilin deg Wammas agraɣlan n yisaragen, seg 4 ar 6 dujember, ddawn usentel « Ddukli i wakken ad nqabel acqirrew ».\nAlday n tedyant-a yeḍra-d s tihawt n uselway n Useqqamu n Uɣlan Salah Goudjil, aselway n Ugraw aɣerfan aɣelnaw, Ibrahim Boughali, aneɣlaf Amenzu, aneɣlaf n Tiẓraf Aïmene Benabderrahmane, akked yinesɣuma n unabaḍ, ideg yella uneɣlaf n Temguri, Ahmed Zaghdar.\nYella daɣen uselway n Useqqamu aɣelnaw adamsan, anmetti akked uwennaḍan, Reda Tir, ikataren n Uwanak, iɣellaten n teṛmisin akked tegrawin timguranin, tinagdudin neɣ tusligin, imasayen n tedbelt akked tsuda ilan aseɣwen akked ugzum n temguri akked usidrem, wi akk ttekan.\nLast modified on Asamas, 05 Dujembeṛ 2021 09:46\nYeffeɣ-d ass n : Asiḍyas, 04 Dujembeṛ 2021 14:52 Taggayt : TADAMSA Ɣran-t : 1 n tikkal Bḍu


Q=16	C=0	SS=0	LS=0	PS=16	DC=0	LC=0	SD=0	BS=1	G0=3	G1=2	G2=1	DLID=ber_Latn	BODY=Amizour (Bgayet) : Ifremliyen n sbiṭar ḥebsen ɣef uxeddim - Tamurt | Isallen n tmurt\nAsnubeg Taqbaylit Amizour (Bgayet) : Ifremliyen n sbiṭar ḥebsen ɣef uxeddim\nAmizour (Bgayet) : Ifremliyen n sbiṭar ḥebsen ɣef uxeddim\n26 Ibrir 2011\nAMIZOUR (TAMURT) – Ifremliyen ixeddmen di ṣbiṭar n Wad Amiẓur ugin ad xedmen iḍelli n letnayen 25 di yibrir imi rran ad d-seknen urrif-nsen mgal lqanun amaynut yeɛnan ixeddamen n tezmert s umata. Lqanun-agi amaynut yeḥqer ifremliyen ɣef akken yenna imḍebber n sandika n yifremliyen.\nΓef-aya bɣan ad d-rren lbal n wid teɛna temsalt aken ad ɛiwden tamuɣli s telqayt ɣef lqanun -ayi akken ad as-yuɣal uzref-is i ufremli. cw\nPrevious articleD acu i d aṭṭanen yettaɣen ul ?\nNext articleTimeẓrit: Sandika n C.N.S.C tger-d tiɣri i tikli di Bgayet


Q=18	C=0	SS=0	LS=15	PS=0	DC=0	LC=15	SD=0	BS=2	G0=15	G1=6	G2=2	DLID=ber_Latn	BODY=Acu ara d-testenfεeḍ seg inejmuεen imasiḥiyen n Inagan n Yahwa?\nΓER S Adja Capverdien Changana du Zimbabwe Créole de la Guadeloupe Hmong blanc Karen sgaw Kyangonde Lluγa n igugamen n Hungarya Lluγa n igugamen n Aṛjuntin Lluγa n igugamen n Banama Lluγa n igugamen n Baragway Lluγa n igugamen n Binizwila Lluγa n igugamen n Biruw Lluγa n igugamen n Brizil Lluγa n igugamen n Briṭanya Lluγa n igugamen n Bulgari Lluγa n igugamen n Bulibya Lluγa n igugamen n Ccinwa Lluγa n igugamen n Cili Lluγa n igugamen n Filibin Lluγa n igugamen n Finland Lluγa n igugamen n Fṛansa Lluγa n igugamen n Gwatimala Lluγa n igugamen n Hunduras Lluγa n igugamen n Ikwadur Lluγa n igugamen n Indunizya Lluγa n igugamen n Jabun Lluγa n igugamen n Kibik Lluγa n igugamen n Kuba Lluγa n igugamen n Kulumbya Lluγa n igugamen n Kurya Lluγa n igugamen n Kusta Rika Lluγa n igugamen n Lalman Lluγa n igugamen n Lhend Lluγa n igugamen n Lyunan Lluγa n igugamen n Malizya Lluγa n igugamen n Marikan Lluγa n igugamen n Nikaṛagwa Lluγa n igugamen n Rrus Lluγa n igugamen n Rumani Lluγa n igugamen n Sbenyul Lluγa n igugamen n Sswid Lluγa n igugamen n Ungula Lluγa n igugamen n Urugway Lluγa n igugamen n Usṭralya Lluγa n igugamen n Ziland Tamaynut Lluγa n igugamen n Zimbabwi Lluγa n igugamen n Γana Lluγa n igugamen n Ṣalbaduṛ Lluγa n igugamen n Ṣlubakya Lluγa n igugamen n Ṭayland Lluγa n igugamen n Ṭelyan Lluγa n igugamen tanirlandit Lluγa n igugamen tačikit Pidgin camerounais Pidgin nigérian Sesotho (Lesotho) Tababyamantuţ (n Aruba) Tababyamantuţ (n Kuraṣaw) Tabackirt Tabalansyant Tabambaraţ Tabangasinant Tabaskit Tabassaţ (n Kamirun) Tabassaţ (n Libirya) Tabatakt (dayri) Tabatakt (kaṛu) Tabatakt (simalungun) Tabatakt (ṭuba) Tabawulit Tabaεizt Tabbiyt Tabendaţ Tabengalit Tabiclamart Tabikult Tabilagaţ Tabiǧint n Tegzirin n Salumun Tabiẓut Tabulaṛt Tabulgarit Tabulunit Tabuluţ Tabunabit Tabunjabit Tabunjabit (tacamukit) Taburtugit Tabyiṭnamit Tacabakanuţ Tacinwaţ tamundarint (n zik) Tacinwaţ tamundarint (tushilt) Tacitumbukaţ Tacitungaţ Tacitungaţ n Malawi Tacitungaţ n Zimbabwi Taciyawuţ Tacubit Tacukwit Tacunaţ Tacwabuţ Tadamaraţ Tadangmit Tadanwaţ Tadigurt Tadrihuţ Tadusunt Taduwalaţ Tafantit Tafarisit Tafinwaţ Tafiruyant Tafiǧyanit Tafrafraţ Tafrikant Tafunt Tagalisit Tagalwaţ Tagant Tagarifunaţ Taggaţ Tagirit Tagirzit Taglizit Tagrunlandit Tagujaṛatit Tagukanaţ Tagwaranit Tagwaranit (n Bulibya) Tahantaţ Tahawsaţ Tahendit Tahiligaynunt Tahiriruţ Tahirit tamutuţ Tahungarit Tahunsrikt Tajabanit Tajabunit Tajitungaţ Tajulaţ Tajuṛjyaţ Takakcikalt Takambuǧit Takanaţ Takannadaţ Takasit Takatalant Takazaxt Takačint Takačwaţ n Ankac Takačwaţ n Ayakuču Takačwaţ n Bulibya Takačwaţ n Kusku Takbilit Takibandit Takicit Takikawundit Takikcit Takikunguţ Takikuyuţ Takilubaţ Takimbunduţ Takinandit Takinyaṛwandit Takirgizit Takiribatit Takirundit Takisit Takisiyit Takisungit Takičwaţ (n Basṭaẓa) Takičwaţ (n Imbabura) Takičwaţ (n Santyagu dil Istiru) Takičwaţ (n Tina) Takičwaţ (n Čimburaẓu) Takriyult n Biliz Takriyult n Hayti Takriyult n Muris Takriyult n Saycal Takriyult n Γinya-Bisaw Takriyult n Ṛiyunyu Takriyuţ Takult Takumurit (n Ngaziǧa) Takunaţ Takunguţ Takurdit takurmanjit (n Quqaz) Takurit Takusaţ Takwangalit Takwanyamaţ Takṛuwatit Talahuţ Talalmanit Talalmanit n ukessar Talanjit Talatgalyant Talawuţ Talbanit Talingalaţ Talitunt Talitwanit Talubalit Talugandaţ Talugbaṛaţ Talukunzuţ Talumwit Talundaţ Talurt Taluwuţ Tamabudunguţ Tamakuwaţ Tamalayalamit Tamalayt Tamalgacit Tamaltist Tamambwit-talunguţ Tamamit Tamangaribaţ Tamaninkakant n Ccerq Tamaratit Tamarcalit Tamarkizyant (n Hiba Wa) Tamarkizyant (n Nuku Hiba) Tamasidunit Tamayaţ Tamazatikt (n Huwawuṭla) Tamazawaţ Tambiraţ (katyu) Tambukucuţ Tamendit Tamharit Tamiksit Tamikstikit (n Girriru) Tamikstikit (n Wajwaban) Tamiruţ Tamiskituţ Tamizuţ Tamungulit Tamuwurit Tamyamaţ Tanabajuţ Tanahwatlit (n Bwibla n Ufella) Tanahwatlit (n Girriru) Tanahwatlit (talemmast) Tanahwatlit (tawastikaţ) Tandawuţ Tandibilit Tandibilit (n Zimbabwi) Tandungaţ Tangabirit Tanganjilaţ Tanibalit Tanirlandit Tanuwert Tanuṛwijt Tanyanikaţ Tanyanjaţ Tanyast Tanyungwit Tanyuwit Tanzimaţ Taqbaylit Tararuṭungant Tarumanit Tarusit Taruturuţ Tasabadit Tasamuwant Tasangalit Tasanguţ Tasaramakt Tasarnamit Tasbenyulit Tasibwanut Tasiluzit Tasinaţ Tasinufuţ tasibaεaraţ Tasirbit Tasirbit (taṛumanit) Tasrananṭunguţ Tassamit Tasundanit Tasusuţ Taswahilit Taswatit Taswidit Tatandruyt Tatankaranaţ Tatigrinyaţ Tatiluguţ Tatiyit Tatlabanikt Tattibt Tatubaluţ Tatungyant Tatwit Tawalist Tawaraywarayt Tawastikt (San Lwis Butusi) Tawayunaykit Tawigurt (s tira sirilik) Tawikit Tawkant Tawulayţaţ Taymaṛaţ Tayunanit (neγ Tagrikit) Tayurubit Tazabutikt (n Lacigiri) Tazabutikt (n tegzirt) Tazerbayǧanit Tazerbayǧanit (s tira sirilik) Tazuluţ Tazziltalt Tazzuzzilt Tačikit Tačičiwaţ Tačubacit Tačukt Tačwaţ Taţungaţ Taţwanaţ Taεibṛanit Taεṛabt Taṛminit Taṛumant (n Bulgari) Taṛumant (n Lyunan n Ufella) Taṛumant (n Lyunan n Wadda) Taṛumant (n Masidunya s tira sirilik) Taṛumant (n Masidunya) Taṛumant (n Ṣlubakya n Ccerq) Taṛumit (neγ Tafṛansist) Taṣlubakit Taṣlubinit Taṣumalit Taṭagalugt Taṭajikit Taṭalyant Taṭamulit Taṭarahumaraţ (n Tlemmast) Taṭaraskant Taṭayisyant Taṭaylundit Taṭaylundit n Ufella γer Ccerq Taṭaṭart Taṭelyanit Taṭujulabalt Taṭukbisint Taṭukilawt Taṭurkit (neγ Taṭerkit) Taṭurkmanit Taṭurkmanit (s tira sirilik) Taṭutunakt Taṭuwabitaţ Tibanagt Tibant Tibindaţ Ticinamwangaţ Tifikt Tigbuţ Tilukuţ Tindunisit Tirlandit Tisant Tisibambaţ Tislandit Tisṭunit Tiwit Tizukuţ Tudmurtit Tukbit Tukṛanit Turduţ Turubuţ Turumuţ Tussit Tutitilaţ Tuzbikt Tuzbikt (taṛumanit) Tuṭumit (n uzaγar n Mizkiṭal) Tétoum Dili tayakubaţ\nAcu ara k-d-awin inejmuεen-nneɣ imasiḥiyen?\nXilla i gḥebbsen ur ţṛuḥun ara ɣer inejmuεen n ddin axaṭer ufan belli ur ţţuwellhen deg wayen yeεnan leḥwayeǧ n ṛṛuḥ ur ţţuṣebbren. Ayɣer ihi i glaq aţ-ţḥeddṛeḍ i inejmuεen i xeddmen Inagan n Yahwa? Acu ara d-tesfaydiḍ seg-sen?\nAţ-ţfeṛḥeḍ m’ara tiliḍ ger yerfiqen n lεali. Imasiḥiyen n lqern amezwaru ferqen ţ-ţijemmuyaε. Ţnejmaεen bac ad εebden Ṛebbi, bac ad ɣren Tira Iqedsen w’ad mseǧhaden. (Iεebṛaniyen 10:24, 25) Tella gar-asen leḥmala, yerna wa yeţḥebbiṛ ɣef wa; ţnejmaεen akk-d leḥbab n ṣṣeḥ, yeεni atmaten ţ-ţyessetmatin-nsen di ddin. (2 Itisalunikiyen 1:3; 3 Yuḥenna 14, 15) Imi nettabaε lemtel-nsen, ula d nekni neţţaf lfeṛḥ.\nAţ-ţḥefḍeḍ amek ara teṭṭebbiqeḍ imenzayen n Wedlis Iqedsen. Ass-a, irgazen, tulawin d warrac imecṭaḥ ţnejmaεen lwaḥid, am wakken i llan xeddmen-t iqeddacen n Ṛebbi di zzman n Wedlis Iqedsen. Deg inejmuεen-agi, llan iselmaden iẓewren i gessexdamen Adlis Iqedsen akken a ɣ-εiwnen a nefhem amek ara neṭṭebbiq imenzayen-is di temεict-nneɣ n yal ass. (Asmekti 31:12; Naḥamya 8:8) Mkul yiwen seg-neɣ yezmer a d-ibeggen liman-ines akk-d usirem-ines m’ara d-yeţţarra leǧwab neɣ m’ara icennu.—Iεebṛaniyen 10:23.\nAţ-ţafeḍ sseεd m’ara yeǧhed liman-ik. Yenna wemceggeε Bulus i iεeggalen n tejmaεt n lweqt-nni-ines: “Acḥal i bɣiɣ a kkun-ẓreɣ, akken [...] a nemseǧhad wway gar-aneɣ; kunwi s liman-nwen, nekk s liman-inu, imi yiwen n liman i ɣ-isdukklen.” (Iṛumaniyen 1:11, 12, Awal n tudert, 2001) Ma yella nezga neţnejmaε akk-d Inagan n Yahwa, ad yeǧhed liman-nneɣ w’a neṭṭef leqrar akken a neţεic εlaḥsab n imenzayen n Wedlis Iqedsen.\nTebɣiḍ aţ-ţḥedṛeḍ yid-neɣ i unejmuε i d-iteddun akken aţ-ţesfaydiḍ seg wayen akka iɣef i d-nehdeṛ? A nesteṛḥeb yis-ek akken ilaq! Ur teḥwaǧeḍ ara aţ-ţxellṣeḍ bac aţ-ţḥedṛeḍ; ur nessutur ara maḍi idrimen i wid i d-iţţasen.\nAnwa lemtel i nettabaε deg wayen yeεnan inejmuεen-nneɣ?\nAcu ara k-d-awin inejmuεen-nneɣ?\nḌleb i yiwen n Inigi n Yahwa a k-yawi a d-teẓreḍ Tazeqqa-nneɣ n Tgelda ma yella tebɣiḍ a ţ-twaliḍ uqbel aţ-ţḥedṛeḍ i unejmuε.\nInejmuεen n Inagan n Yahwa\nLadrisat n imukan-nneɣ n leεbada akk-d lexbaṛat ɣef inejmuεen-nneɣ.\nAcu i d-ţţawin inejmuεen imasiḥiyen n Inagan n Yahwa?


Q=13	C=9	SS=5	LS=0	PS=0	DC=11	LC=0	SD=0	BS=2	G0=34	G1=11	G2=1	DLID=ber_Latn	BODY=Tiqsiḍin n Wedlis Iqedsen Iγeblan n Dawed - Site officiel des Témoins de Jéhovah\nASMI i gebda Dawed leḥkem-is di Yarucalim, Yahwa yesserbeḥ-it deg waṭas n lgirrat. Tecﬁḍ? Yahwa iεuhed ad yefk tamurt n Kanεan i wat Isṛayil. Di zzman n Dawed, s lemεawna n Yahwa, tamurt meṛṛa i sen-iεuhed tuγal d ayla n wat Isṛayil.\nDawed d aneḥkam yelhan. Iḥemmel aṭas Yahwa. Akken kan i d-iḥeṛṛa Yarucalim, yewwi γer dinna asenduq n leεqed n Yahwa. Yebγa ad yebnu lemqam anda ara t-yerr.\nMi gennerna Dawed di leεmeṛ, yexdem ddnub ameqran. Yeẓra belli diri win iteddmen ayla n medden. Lameεna yiwet tmeddit, yuli γer ṣṣdeḥ n wexxam-is, dγa iwala yiwet n tmeṭṭut icebḥen aṭas. Isem-is Bat-Cibaε, argaz-is d aεsekṛiw yeţţusemman Uryah.\nDawed yebγa mliḥ Bat-Cibaε armi i ţ-id-yewwi s axxam-is. Argaz-is iṛuḥ γer lgirra. Dawed yeṭṭeṣ yid-es, yuγal terfed s tadist. Dawed yenneẓma ayendin. Dγa yura i Yuwab yellan d aneḥkam n lεeskeṛ-is akken ad imekken Uryah γer wemkan anda yeḥma imenγi iwakken a t-nγen. Asmi i gemmut Uryah, Dawed yuγal yezweǧ neţţa d Bat-Cibaε.\nYahwa yerfa aṭas γef Dawed. Dγa iceggeε-as aqeddac-is Natan akken a s-yemmeslay γef ddnubat yexdem. Tzemreḍ aţ-ţwaliḍ di ţţeswiṛa-ya m’akka i s-iheddeṛ. Dawed yendem aṭas deg wayen yexdem, γef waya ur t-iεuqeb ara Yahwa s lmut. Lameεna Yahwa yenna-yas: ‘Imi txedmeḍ yir leḥwayeǧ-agi aţ-ţemmagreḍ aṭas n iγeblan deg wexxam-ik.’ Ih, acḥal iγeblan i gemmuger Dawed!\nAmezwaru seg-sen: yemmut mmi-s i d-yesεa d Bat-Cibaε. Umbeεd, Amnun, mmi-s amenzu n Dawed, yeṭṭef weltma-s Tamar weḥd-es, iḥettem-iţ aţ-ţeṭṭeṣ yid-es. Abcalum, mmi-s nniḍen n Dawed yezεef zzεaf ameqran i t-yewwin ad ineγ Amnun. Iεedda kra n lweqt, Abcalum yufa lemzeyya γer waṭas n lγaci, dγa yesbedd iman-is d agellid. Γer taggara, Abcalum yemmut di lgirra yexdem neţţa d baba-s. Twalaḍ, mačči d yiwet n twaγit i gḥuzan Dawed!\nYuγ lḥal Bat-Cibaε tesεa-d aqcic, isem-is Sliman. Asmi i guγal Dawed d amγar yerna yehlek, mmi-s Adunyahu yeεreḍ ad yuγal d agellid deg wemkan n baba-s. Dγa Dawed yumeṛ i lmuqeddem Ṣaduq ad yedhen aqerru n Sliman s zzit akken a d-ibeggen belli d neţţa i guγalen tura d agellid. Mbeεd yemmut Dawed mi gesεa 70 iseggasen di leεmeṛ-is. Yeḥkem 40 n sna. Tura d Sliman i guγalen d agellid γef Isṛayil.\n2 Camwil 11:1-27; 12:1-18; 1 Igelliden 1:1-48.\nΓer taggara, amek i teḍra ţ-ţmurt n Kanεan s lemεawna n Yahwa?\nAcu yeḍran yiwet n tmeddit m’akken yella Dawed γef ṣṣdeḥ n wexxam-is?\nAcimi yerfa Yahwa γef Dawed?\nAkken i teţwaliḍ di ţţeswiṛa, anwa i gceggeε Yahwa γer Dawed akken a s-yemmeslay γef ddnubat-is? Acu yenna i Dawed γef wayen i t-iţṛaǧun γer zdat?\nAnwi iγeblan i gemmuger Dawed?\nAnwa i guγalen d agellid n Isṛayil mbeεd Dawed?\nΓer 2 Camwil 11:1-27.\nAmek ara nili ddaw n leεnaya n Yahwa ma nceγγel dima di leqdic-is?\nAcu yewwin Dawed γer ddnub? Anwa aεeggen iwumi ilaq ad ḥessen iqeddacen n Yahwa ass-a? (2 Cam. 11:2; Matta 5:27-29; 1 Kurin. 10:12; Yeε. 1:14, 15)\nΓer 2 Camwil 12:1-18.\nAmek i zemren ad stenfεen lecyux d imawlan s webrid i d-iwwi Natan akken ad iweṣṣi Dawed? (2 Cam. 12:1-4; Lem. 12:18; Matta 13:34)\nAcuγer i gsemmeḥ Yahwa i Dawed? (2 Cam. 12:13; Ahel. 32:5; 2 Kurin. 7:9, 10)


Q=7	C=7	SS=0	LS=0	PS=0	DC=0	LC=0	SD=0	BS=0	G0=13	G1=1	G2=0	DLID=ber_Latn	BODY=pictures 27521 visits\tUse the left and right arrows on your keyboard to navigate the album 12345678910\t136 . Nina Ricci Paris Fashion Week a/w catwalk photos 2011\n137 . Nina Ricci Paris Fashion Week a/w catwalk photos 2011\n138 . Nina Ricci Paris Fashion Week a/w catwalk photos 2011\n139 . Nina Ricci Paris Fashion Week a/w catwalk photos 2011\n140 . Nina Ricci Paris Fashion Week a/w catwalk photos 2011\n141 . Nina Ricci Paris Fashion Week a/w catwalk photos 2011\n142 . Nina Ricci Paris Fashion Week a/w catwalk photos 2011\n143 . Nina Ricci Paris Fashion Week a/w catwalk photos 2011\n144 . Nina Ricci Paris Fashion Week a/w catwalk photos 2011\n145 . Nina Ricci Paris Fashion Week a/w catwalk photos 2011\n146 . Nina Ricci Paris Fashion Week a/w catwalk photos 2011\n147 . Nina Ricci Paris Fashion Week a/w catwalk photos 2011


Q=5	C=0	SS=0	LS=0	PS=5	DC=0	LC=0	SD=0	BS=3	G0=4	G1=3	G2=0	DLID=ber_Latn	BODY=Tababat n uprugram aṭumik Apakistani Abdul kadir khan, immut di 10 ktuber 2021. | Le RIFAIN\nabdul kadir khan yettwagg‑as ccan di tamurt-nes, minzi i ssemqudda Pakistan ak leɛdu ameqqran Lhind deg iger n lbumbat atumik. Tala n ufutu: [File: Mian Khursheed/Reuters]\nAmussnaw Apakistani n aṭumika, immut awarni umi t‑iwyen ɣer seppiṭar x lehlak n tarut.\nAbdul kadir khan i immuten x 85 issegusa, ucin-as ccan n tbabat n uprugram anukliyar n Pakistan.\nAmussnaw Apakistani n watumika, ittwaḥsab d ayrad di tamurt-nnes umi yerra tamurt-nnes, d tamurt tamslemt tamzwarut i ɣa yella jjehd anukliyar. Maca timura n Lɣerb ttwalan‑t d ij n uterras xaṭar, i iteggen ttrabandu di tetiknulujit n waṭumika ɣer tmura tiɛɛefanin. Tiliviziun n lḥukuma Tapakistanit yenna beli ssiwden-t ɣer seppitar x imxumbal n tarut.\nIla ssekken Khan ɣer seppitar nni beɛda, di ɣuct awarni umi t‑ilqef ubirus n Corona.\nAwarni umi das‑rxun ca n simanat zeg wami ḥuma ad irewweḥ, idwel ɛawed minzi immerni x-as lḥal.\nAwzir n Daxel Cixx Racid Aḥmed inna di Twitter ila ggin ij n ulaɣi s tazzla ḥuma ad swejden amḍel-nes.\nArrays Arif Alvi inna ila ixiyyeq aṭṭas umi dd‑yerra lexbar illa yemmut Duktur Abdul kadir khan, i ila issen mlih zi 1982.\nAbdul kadir khan yiwi‑dd remɛizet , minzi issemqudda Pakistan ak leɛdu ameqqran Lhind deg iger n lbumbat aṭumik. Manaya i yejjin ɛawed Pakistan a ɣer-s yili minzi ɣa tesselqa, walli wi tt ɣa yerẓen.\nMaca waxxa ameni, marra dunniyt terha‑dd akid‑s, ttahmen‑t ila yewca tatiknulujit tanukliyart i Libya, Iran d Kurya n nnej.\nAwarni umi xrnɛrm s manaya di tiliviziun anamur, ismeḥ-as arrays Pervez Mucarraf ila i tteḥkamen di lweqt-ni, maca waxxa ameni sḥejben‑t aṭṭas n iseggusa s uɣil di taddart-nnes, i yellan di temdint Islamabad.\nDi 2006 ilqef‑it uxenzir n uprustat maca iggenfa zeg-s awarni umi yegga aparasyun.\nIj n lfusina tesbedd-as aseḥjeb n taddart di brayer 2009, maca marra timegga-nnes ila llant sadu ḥettu n lmexzen Apakistanit. Mkul twala xmi ila itteffeɣ zi tadart-nes ttefɣen kid‑s .\nTira: Ɛebdeṣṣamad Zaryuḥi\nCahid Andic - 11 octobre 2021